Тошкент Тиббиёт академиясининг стоматология факультети алоҳида олий ўқув юртига айланади - Anhor\nAnhor Все посты Тошкент Тиббиёт академиясининг стоматология факультети алоҳида олий ўқув юртига айланади\nТошкент Тиббиёт академиясининг стоматология факультети алоҳида олий ўқув юрти сифатида ажралиб чиқади. Ўзбекистон Республикаси Президентининг қарорига кўра, Институт филиаллари Андижон, Бухоро ва Самарқанд тиббиёт институтларининг стоматология факультетлари, Тошкент педиатрия институтининг Нукус филиали стоматология факультети базасида ташкил этилади.\nИнститутнинг асосий мақсад ва вазифаларига қуйидагилар киради:\n– замонавий талабларга мос келадиган ва ҳозирги замон стоматологиясининг илғор технологияларини эгаллаган стоматология соҳасининг юқори малакали тиббиёт кадрлари ва илмий мутахассисларини тайёрлаш;\n– стоматология, юз-жағ жарроҳлиги соҳаси ва бошқа йўналишларда, жумладан, биотехнологиялар, ҳужайра ва регенератив тиббиёт соҳаларидаги илғор ютуқлардан фойдаланган ҳолда илмий-амалий тадқиқотлар ва ишланмаларни амалга ошириш;\n– институт клиникалари ва унинг филиалларида аҳолига стоматология соҳасида юқори малакали даволаш-профилактика ёрдамини кўрсатган ҳолда стоматологик касалликлар диагностикаси, профилактикаси ва уларни даволашнинг илғор усулларини татбиқ этиш;\n– республиканинг олий тиббиёт таълими тизимида стоматология соҳаси бўйича ўқув жараёнини ташкил этишда замонавий таълим технологиялари асосида ахборот ва мультимедиa ускуналаридан фойдаланган ҳолда илғор хорижий тажрибани жорий этиш;\n– стоматология соҳасидаги тиббиёт мутахассислари ва ўқитувчиларини тайёрлаш, қайта тайёрлаш ҳамда малакасини оширишни ташкил этиш.\n2014 йилда Тошкент тиббиёт академиясига ҳамда стоматология йўналишлари ва мутахассисликлари бўйича республиканинг бошқа олий тиббиёт таълим муассасаларига ҳужжатларини топширган ва тест синовларидан муваффақиятли ўтган абитуриентлар Тошкент давлат стоматология институти ҳамда унинг филиалларининг тегишли йўналишлари ва мутахассисликларига қабул қилинади.\nТошкент давлат стоматология институти вақтинчалик Тошкент тиббиёт академиясининг Тошкент шаҳри, Тараққиёт кўчаси, 103-уйда жойлашган 3-сонли клиникаси ҳудудида жойлашади. 2015 йилдан институтнинг янги бинолари мажмуи, жумладан, ётоқхона, унинг филиаллари қурилиши бошлашланади.\nФотосурат: © Fikr.uz\nолий ўқув юртистоматологияфакультет\nЎзбекистон Президенти Рашид Мередовни қабул қилди\nТИВнинг алоҳида топшириқлар бўйича элчиси Илҳомжон Неъматов лавозимидан озод этилди


Греция пойтахтида россиялик дипломат ўлик ҳолда топилди\n05 июл 2022, Тошкент вақти: 06:18\nАфина кўчаларидан бири.\nРоссиянинг Грециядаги элчихонаси консуллик бўлими раҳбари Андрей Маланин Афинадаги ўз квартирасидан ўлик ҳолда топилди. Бу ҳақда Reuters агентлиги Греция полицияси вакилидан олинган маълумотларига таянган ҳолда хабар тарқатди.\n54 ёшли Маланин ўз ётоқхонаси полида жонсиз ётган ҳолда топилган. Полиция квартира қулфи бузилмаганини айтмоқда.\n“Бир қарашда бу табиий ўлимдек кўринаяпти” деган полиция вакили россиялик дипломат ўлими билан боғлиқ ҳодиса текширилаётганини қўшимча қилган.


Ozodlik Radiosi 24.12.2017 11:59\nМирзиёев адабиëт университети ўқитувчиларига 20 та уй ваъда қилди\nЎзбекистон Президенти 23 декабрь куни Навоий номидаги Тошкент давлат ўзбек тил…\nЎзбекистон Президенти 23 декабрь куни Навоий номидаги Тошкент давлат ўзбек тили ва адабиёти университетининг янги биносини бориб кўрди.\nШавкат Мирзиёевнинг ташрифи доирасида мазкур университет бинолари фойдаланишга топширилди.\nПрезидент университет ўқитувчи ва талабалар билан суҳбатлашди.\nУчрашув пайтида президент университет ўқитувчилари учун Тошкент шаҳридан 20 та уй ажратиш бўйича топшириқ берди.\nШунингдек Шавкат Мирзиёев Навоий асарларининг мультимедиавий луғатини яратишни тавсия қилди.\nАдабиëт институти Марказий Осиёдаги илк олйигоҳлардан бири бўлган Низомий номидаги педагогика университети бош биносини қайта таъмир қилиш асосида бунëд қилинди.\nСоветча шаклланган меъморчилик оқимларидан бири - алоҳида миллий унсурлар қоришмасидаги неоклассика услубида барпо этилган бино ўз қиëфасидан мосуво бўлганлигидан Озодлик суҳбатлашган маҳаллий меъморлар норози.\nАдабиëт институтини қуриш баҳонасида Марказий Осиë биринчи ҳайкалтарошлари Ольга Мануйлова ва Ольга Коржинская томонидан бундан 82 йил илгари яратилган ва педуниверситет биносига кўрк бағишлаб турган маҳобатли ҳайкаллар ер билан яксон қилинди¸ дейди мунаққид Акмал Ризев.\nЎтган йили ўлган Ўзбекистон президенти Каримовнинг 2016 йил 13 майда чиқарган фармонига мувофиқ, ТДПУ бош биноси янги олийгоҳ ихтиёрига топширилган эди.\nФармонга асосан, Алишер Навоий номидаги университет таркибида учта факультет: ўзбек филологияси, ўзбек тили ва адабиётини ўқитиш, ўзбек-инглиз таржима факультетлари, шунингдек, Ўзбек тили ва адабиёти илмий-тадқиқот институти ташкил этилди.\n2016 йилгача ТДПУ таркибида бўлган Ўзбек тили ва адабиёти факультети ҳам янги университетга қўшиб юборилди.\nЯнги университетда ўқув жараёнини шу йил сентябридан бошланган бўлса ҳам бино таъмири 23 декабрга қадар чўзилди.\nOzodlik Radiosi 22.12.2017 11:23\nПрезидент Мирзиёев: "Идоранинг номи билан ғўдайиб юриш вақти ўтди"\nПрезидент МХХни ислоҳ қилиш зарурати ҳақида гапирди “Миллий хавфсизлик хизмат…\nПрезидент МХХни ислоҳ қилиш зарурати ҳақида гапирди “Миллий хавфсизлик хизмати идоралари бугунги кунгача 26 йил аввал ҳукумат тасдиқлаган Низом асосида фаолият кўрсатиб келмоқда. Бу Низомга чорак аср давомида тегилмаганлиги ва ҳар қандай оддий масала ҳам миллий хавфсизликка таҳдид деб баҳолаб келинганлиги ушбу идора ваколатларининг асоссиз кенгайиб кетишига сабаб бўлган.\nБу ҳақда ЎзА хабар қилди.\nАйтилишича, давлат раҳбари шу муносабат билан “Ҳуқуқни муҳофаза қилувчи органлар тўғрисида”ги ва “Миллий хавфсизлик хизмати тўғрисида”ги қонунларни ишлаб чиқиш ва қабул қилишни таклиф этган.\nOzodlik Radiosi 23.12.2017 13:43\nШавкат Мирзиёев Москвада ўтадиган МДҲ норасмий саммитида иштирок этади\nЎзбекистон Президенти Шавкат Мирзиёев 26 декабрь куни Москвада бўлиб ўтад…\nЎзбекистон Президенти Шавкат Мирзиёев 26 декабрь куни Москвада бўлиб ўтадиган Мустақил Давлатлар Ҳамдўстлигининг норасмий саммитида иштирок этади.\nБу ҳақда «Халқ сўзи” нашрида билдирилди. «МДҲ аъзо мамлакатлари раҳбарларининг Янги йил арафасидаги навбатдаги учрашуви ортда қолаётган йил якунларини сарҳисоб қилиш ва бирлашма доирасидаги ўзаро манфаатли ҳамкорликни янада ривожлантириш учун мақсад ва вазифаларни белгилаб олиш имконини бериши баробарида минтақавий кун тартибидаги долзарб масалаларни муҳокама этиш учун яхши имконият яратади», дея таъкидланади хабарда.\nOzodlik Radiosi 23.12.2017 13:49\nЎзбекистонлик тадбиркор Ғофур Раҳимов АҚШ қора рўйхатига тиркалди\nАҚШ Молия вазирлиги томонидан коррупция ва инсон ҳақларини топтаган шахслар рў…\nАҚШ Молия вазирлиги томонидан коррупция ва инсон ҳақларини топтаган шахслар рўйхатига асли ўзбекистонлик тадбиркор Ғофур Раҳимов ҳам киритилди. «Магнитский рўйхати» деб аталувчи жазо санкциялари остида этник ўзбек Олимжон Тўхтаохунов доҳил шахслар бор.\nУлар жумладан, «пул маблағларини ювиш, товламачилик, пора бериб оғдириш, босқинчилик билан шуғулланади», дейилади молия вазирлиги ҳисоботида.\nАҚШ Молия вазирлиги томонидан коррупция ва инсон ҳақларини топтаган шахслар рўйхатига Ўзбекистон марҳум президенти Ислом Каримов ва унинг тўнғич қизи Гулнора Каримова ҳам киритилган эди.\nИслом Каримов ҳокимияти давомида инсон ҳақларини мунтазам топтагани¸ Гулнора Каримова эса¸ отаси даврида кенг кўламли коррупцияга масъул деб кўрилгани учун¸ инсон ҳақлари гуруҳлари сўрови билан мазкур рўйхатга киритилган\nГлобал “Магнитский акти”га мувофиқ тузиладиган мазкур рўйхатга янги киритилган 52 шахс рўйхати 21 декабрь куни эълон қилинган эди.\nOzodlik Radiosi 23.12.2017 13:52\nЯнги йил байрами олдидан Тошкентда хавфсизлик чоралари кучайтирилди\nЯнги йил байрами арафасида пойтахтда хавфсизлик чоралари кучайтирилгани куза…\nЯнги йил байрами арафасида пойтахтда хавфсизлик чоралари кучайтирилгани кузатилди.\nЎзбекистон ИИВ матбуот хизмати маълумотига кўра¸ байрам тадбирлари ўтказиладиган жойлар кучли назорат остига олинган. “Нохуш ҳолатлар юзага келишига йўл қўймаслик, хавфсизликни таъминлаш юзасидан махсус рейдлар ўтказилмоқда.” дейилади хабарда.\nОзодлик мобил мухбирларига кўра¸ йўл-патруль хизмати масканларида автотранспорт воситалари қатъий текширувдан ўтказмоқда.\nТошкент шаҳар ҳокимияти матбуот хизматининг хабар беришича, янги йил тантаналари пойтахтнинг 12 та жойида ўтказилади.\nБу йил асосий байрам арчаси Лабзак ва Қодирий кўчаларида жойлашган “Наврўз” боғига ўрнатилгани маълум қилинди.\nSizdan Telegram: "Бош вазир келганда светимиз ҳам ўчмай қолди. Кетган кунидан бошлаб электр яна йўқ" "Мен Андижон вилоят, Шаҳрихон туман, Дўрмон қишло…\nSizdan Telegram: "Бош вазир келганда светимиз ҳам ўчмай қолди. Кетган кунидан бошлаб электр яна йўқ" "Мен Андижон вилоят, Шаҳрихон туман, Дўрмон қишлоғидан ёзмоқдаман. Қиш мавсуми келиб, бизнинг қишлоққа электрни доимгидай бир кунда 6 соатга беришади. Газни гапирмаса ҳам бўлади. Газ эсимиздан чиқиб кетганига неча йиллар бўлди.\nКуни кеча вилоятимизга бош вазир келибди, деб эшитдик. Светимиз ҳам негадир ўчмай қолди. Вазир кетган кунидан бошлаб, ҳали вилоятдан чиқиб улгурмасдан, электр яна йўқ. 10 кунча светни яхши ёқиб беришди. "Нега ўчирасизлар?" десак, "бутун туманга етмайди электр, навбат билан ўчириб ёқамиз", деб баҳона келтиришарди.\nМана етарканку! Қишлоқ аҳолиси ҳам одамга ўхшаб қачон яшайди? Электрдан қарз йўқ! Шаҳрихон туманида яширин цеҳлар бор. Электрни шуларга беришади булар, оддий аҳоли яна тезак ёқиб қолаверамиз. Ҳатто газ баллонларини ҳам тўлдириб бермайди".\nOzodlik Radiosi 24.12.2017 13:05\nҲайдовчилардан тиббий маълумотнома талаб қилиш бекор қилинди\nЎзбекистонда транспорт воситасини техник кўрикдан ўтказиш пайти автомобиль эгасидан…\nЎзбекистонда транспорт воситасини техник кўрикдан ўтказиш пайти автомобиль эгасидан талаб қилинадиган тиббий маълумотнома бекор қилинди.\nУшбу тартиб Вазирлар Маҳкамасининг 20 декабрдаги қарорига кўра, бекор қилинди.\nРасмий ҳужжатда, янги тартиб бир ой ичида амалга тартбиқ қилиниши қайд қилинган.\nOzodlik Radiosi 22.12.2017 11:51\nOzodDayjest: Ўз ўғлини ўлдирган ота қилмишидан пушаймон эмас\nАндижон вилояти Шаҳрихон тумани Пахтаобод қишлоғида яшовчи кекса киши ўз ўғлини ўлд…\nАндижон вилояти Шаҳрихон тумани Пахтаобод қишлоғида яшовчи кекса киши ўз ўғлини ўлдирди, деб ёзди "Постда" газетаси. Бироқ ота ўз қилмишидан пушаймон эмас.\nАндижон вилояти Шаҳрихон тумани Пахтаобод қишлоғида яшовчи кекса киши ўз ўғлини ўлдирди (“Постда”, 16 декабрь). Исми ошкор этилмаган мақтул серфарзанд оилада кенжа ўғил бўлган. Ота-она кенжа фарзандининг оғзидан чиққанини муҳайё қилган ва оқибатда у дангаса, такасалтанг бўлиб вояга етган. Йигит ёшига етганидан кейин ҳам айш-ишратни тарк этмаган. Ота-она эрка фарзанди босилармикан деб уни уйлантириб қўйган, аммо фойдаси бўлмаган. Кенжа фарзанд навбатдаги марта маст ҳолда келиб ота-онаси ҳузурида жанжал чиқаради.\nТоқати тоқ бўлган ота ўғлининг бошига шиша билан уриб ўлдиради, сўнг уни яширинча қишлоқдаги тутзорга кўмиб юборади. Ўғлини эса Тошкентга ишлагани кетган, дея гап тарқатади.\nМарҳумнинг жасадини тутзорда қўй боқиб юрган ўсмирнинг ити пайқаб қолади. Айбига иқрор бўлган ота “Қилмишимдан ҳеч ҳам афсусланмайман, агар уни ўлдирмаганимда, ўзи бизлардан биримизни ўлдирган бўларди” деган. Жиноий ишга оид бошқа тафсилотлар ошкор этилмаган.\nOzodlik Radiosi 21.12.2017 10:07\nКУН ВИДЕОСИ: Ўзбек Қорбобоси Тошкентда курашга қор тополмай, шаҳар кесмоқда\nOzodlik Radiosi 21.12.2017 15:02\nПорталга арз қилганлар ўзларига нисбатан таъқиб бошланганини айтмоқда\nCурхондарё вилояти Сариосиё пахта тозалаш корхонаси ўз ишчиларига маошни т…\nCурхондарё вилояти Сариосиё пахта тозалаш корхонаси ўз ишчиларига маошни тўлиқ бермаëтгани ҳақида президент виртуал қабулхонасига шикоят қилганлар таъқибга учрамоқда. Бу ҳақда Озодликка гапирган корхона ишчилари¸ ўзларига "порталчи" деган ном қўйилиб¸ бошқарувдагилар томонидан салбий муносабат кўрсатилаëтганини иддао қилмоқда. Озодлик бошланган корхона директори шикоятчи ишчиларга таъқиб бўлаётганини ҳам¸ маошдаги узилишларни ҳам инкор қилишга уринди.\nМаошни ўз вақтида ололмаётгани ҳақида Озодликка шикоят Сариосиё пахта тозалаш акциядорлик жамиятининг бир гуруҳ ишчилари иддаосича, бу ҳақда порталга арз қилганларга нисбатан таъқиб бошланган. “Бизда бир-икки киши бу ҳақда порталга ёзди. Текшириш бўлиб, ўша одамларнинг маошларини тўлиқ беришдию, аммо уларга ишлаш қийин бўлиб қолди. Бу одамларни "порталчи" деб, ишга 5 минут кеч қолса ҳам дарров рўйхатга қўйишаяпти, ҳар бир қадамини, ишини кузатиб юришибди. Буни қаранг, иш ҳақини ўша одамларга ундириб беришдию, лекин бунга айбдор раҳбарлар жазоланмай қолди. Аксинча, таъқиб кучайди. Буни кўрган бошқа ишчилар ҳам порталга шикоят қилмай қўйишди. Чунки одамлар ишидан ажраб қолишдан қўрқади”, деди ишчилардан бири.\nКорхона раҳбарияти томонидан таъқиб бўлишидан хавотир билдириб, Озодликка арз қилган ишчилар исм-шарифи сир сақланишини сўради. “Биз Сариосиё пахта тозалаш корхонасида ишлаймиз. Иш ҳақимизни вақтида ололмаяпмиз. Корхона раҳбари билан бош ҳисобчи ўзига яқин одамларга маошларини ортиғи билан беради, биз оддий ишчиларга эса ҳар ой ўлмай тур дегандай 100-300 минг сўм беради. Ҳозирги замонда оилали одам 300 минг сўм билан яшай оладими? Ишчиларнинг 3-4 миллион сўмилик маошлари тўпланиб қолган. Лекин биз талаб қилсак, пул келса бераман деб, алдаб келаяпти”, дейилади ишчилар ёзган мактубда.\nОзодлик боғланган ишчилардан бирининг айтишича, икки ойдан буён уларга маошнинг тўртдан бир қисми берилмоқда¸ холос.\nOzodlik Radiosi 21.12.2017 14:27\nSizdan Telegram: "СЭС мактабимизни жаримага тортди, мактаб эса уни ўқитувчиларга юклади" "Мен сизга Тошкент вилояти Янгийўл туманида жойлашган мактабл…\nSizdan Telegram: "СЭС мактабимизни жаримага тортди, мактаб эса уни ўқитувчиларга юклади" "Мен сизга Тошкент вилояти Янгийўл туманида жойлашган мактабларнинг биридан ёзмоқдаман. Бизнинг мактабимизнинг хоналари совуқ. Яқинда ўқитувчиларнинг ойлигидан "СЭС жарима қилди" деб, 28 минг сўмдан ушлаб қолишди. Болалар ёш, югуради, сакрайди, энг чанг бўладида... Сўнгра мактаб биносига киради. Лекин энг қизиғи, бу жаримани нега ўқитувчилар ўз пўлидан тўлаши керак экан? Пахтага чиқса ҳам, чиқмаса ҳам барибир жарима қилишарканда? Қачон буни тўхтатади? Бу ўқитувчининг бўйнига тушадиган азобку…"\nOzodlik Radiosi 21.12.2017 15:18\nЎзбекистондаги 9680 та умумтаълим мактаби ва 5138 та болалар боғчас…\nЎзбекистондаги 9680 та умумтаълим мактаби ва 5138 та болалар боғчасида ишлаётган бухгалтерларнинг 60-70 фоизи 2018 йилнинг 1 январидан бошлаб ишдан бўшатилади. Бу маълумотни Озодлик Халқ таълими вазирлигидан олди.\nЎзбекистондаги 9680 та умумтаълим мактаби ва 5138 та болалар боғчасида ишлаётган бухгалтерларнинг 30-40 фоизи 2018 йилнинг 1 январидан бошлаб ишини марказлаштирилган бухгалтерияларда давом эттиради, қолган 60-70 фоизи ишдан бўшатилади. Бу маълумотни Озодлик Халқ таълими вазирлигидан олди.\nМамлакат президентининг жорий йил августидаги қарорига биноан 1 январдан бошлаб туман ва шаҳар халқ таълими бўлимларида марказлаштирилган бухгалтерия хизматлари тузилади ва шу муносабат билан мактаблар ва болалар боғчаларидаги бухгалтерлар қисқартирилади.\nТаълим муассасалари бухгалтерларининг қисқартирилаётгани сўнгги бир йил ичидаги дастлабки оммавий қисқартирув эмас.\nИшсиз қолаётган бухгалтер\nТошкент вилоят, Зангиота туманида яшовчи 28 яшар Мадина - 1 январдан бошлаб ишсиз қолиши кутилаётган бухгалтерлардан бири. У тумандаги 1174 ўқувчи таълим оладиган 49-умумтаълим мактабида 5 йилдан бери бухгалтерлик қилади.\nМадина – ўрта-махсус маълумотли бухгалтер – коллежни битирган. Ўқитувчилар ва мактабнинг бошқа ходимлари маошини ҳисоблаш, мактаб билан коммунал хизмат кўрсатувчи муассасалар ўртасида шартномалар тузиш, тўловларни амалга ошириш каби вазифалар унинг зиммасида. Мадинанинг айтишича, ҳатто ўқитувчиларнинг меҳнат интизомини назорат қилиш ҳам унинг – бухгалтернинг зиммасида.\nМадинанинг 1 январдан ишсиз қолишидан хабари бор: - Бошлиқларимиз “январдан бўшайсизлар, ўзларингга бошқа иш топинглар”, дейишди. Жуда кўп бухгалтерлар ишсиз қолиб кетаяпти, деди Мадина.\nБухгалтер Мадинанинг гапини вазирлик тасдиқлади\nЗангиота туманидаги 49-мактаб бухгалтерининг “Жуда кўп бухгалтерлар ишсиз қолиб кетаяпти”, деган гапини Халқ таълими вазирлигининг масаладан хабардор мулозими бироз конкретлаштирди. “Туманнинг катта-кичиклигига қараб, мактаб бухгалтерларининг 60-70 фоизи бўшатилади”. #ozodlik #uzbekistan\nOzodlik Radiosi 22.12.2017 11:56\nПрезидент Мирзиёев: "Уни хиёнат қилгани учун олиб ташладим!" Президент Ички ишларнинг собиқ вазирини хиёнатда айблади\nШавкат Мирзиёев Олий Мажли…\nШавкат Мирзиёев Олий Мажлис Сенати ва Қонунчилик палатаси аъзоларига Мурожаатномаси вақтида собиқ Ички ишлар вазири Адҳамжон Аҳмедбоевни хиёнатда айблади.\nБу ҳақда хабар қилган Кун.уз сайтига кўра, Президент «Аҳмедбаевнинг ҳамма генераллари қаерда юрганини биламизми? Уни хиёнат қилгани учун олиб ташладим», деган.\nАҳмедбаевнинг хиёнати нимадан иборат экани ҳақда хабарда айтилмаган.\nПрезидент ҳар бир ҳуқуқни муҳофаза қилиш органи ходимларининг иш фоалиятини юритишда Конституциявий нормалар борлигини қайд этиб ўтган.\n2013 йилдан ИИВ раҳбари сифатида ишлаган Аҳмаджон Аҳмедбоев шу йилнинг январида лавозимидан озод этилиб, президент маслаҳатчиси лавозимига ўтказилганди. Унинг ўрнига Жиззах вилояти Ички ишлар бошқармаси бошлиғи лавозимида ишлаб келган Абдусалом Азизовтайинланганди. Сентябрь ойида эса Абдусалом Азизов Мудофаа вазирига айланди, унинг ўрнини Пўлат Бобожонов эгаллади.\nOzodlik Radiosi 21.12.2017 14:19\nSizdan Telegram: "Электр тармоқлари чироқни ўчириш буйруғи юқоридан келаётганини айтмоқда" "Мен Фарғона вилояти Ўзбекистон тумани Қумбости қишлоғида и…\nSizdan Telegram: "Электр тармоқлари чироқни ўчириш буйруғи юқоридан келаётганини айтмоқда" "Мен Фарғона вилояти Ўзбекистон тумани Қумбости қишлоғида истиқомат қиламан. Туманимизда электр таъминотининг узилиши кундан кунга кўпайиб кетаяпти. Ёнимиздаги бошқа туманлар ва Қўқон шаҳрида бу ҳол умуман учрамайди. Электр тармоқларига мурожаат қилганимда, ўчиришга буюруқ юқоридан келаётганини айтишмоқда. "Хоҳлаган жойизга шикоят билан чиқинг", деб дадил гапирилаяпти. Биз электр ҳар куни кўп ўчаётганидан жуда ҳам жабр чекмоқдамиз. Ахир одамлар орасида қариялар, ёш болаликлар, касалллар ва асосий ишларини тунда бажаришга мажбур бўлаётган қанчани ташкил этади.\nХалқ билан мулоқот йили деб ҳамма гапирмоқда. Лекин, ҳозирги қиш кунида байрам арафасида юқоридаги инсонлар келиб, одамларнинг дардини эшитмайди. Туманимиз ҳокими қаерга қараяпти? Нега қишлоқларга сафар уюштириб, халқ билан мулоқот қилмайди? Туман электр тармоқларига хокимиятга бориб дардимизни айтишдан бирор наф йўқ. Нега Ўзбекистон туманининг халқи ҳар йили электр муаммосидан жабр чекади? Нега ёнимиздаги туманларда свет ўчмайди?"\nOzodlik Radiosi 21.12.2017 14:16\nSizdan Telegram: "Президентнинг ишчи гуруҳи пойтахтга кетди ва кўмир яна ўртакашларга қолди" "Асака кўмир омборида яна ур-тўполон бошланди. Президентн…\nSizdan Telegram: "Президентнинг ишчи гуруҳи пойтахтга кетди ва кўмир яна ўртакашларга қолди" "Асака кўмир омборида яна ур-тўполон бошланди. Президентнинг ишчи гуруҳи келганида ҳоким, милиция бошлиғи ва прокурор назоратда турган эди. Ишчи гуруҳ пойтахтга кетди ва кўмир яна ўртакашларга қолди.\nКўмирга сунъий навбат бошланди. Ишчи гуруҳ келганида кўмирни халққа тарқатди, кетиши билан яна ўша ҳолат".\nOzodlik Radiosi 21.12.2017 09:52\nПрокуратура коррупцияга қарши курашда мультимедиадан фойдаланмоқчи\nЎзбекистон Бош прокуратураси қошида ташкил этилган Ахборот-таҳлилий мультиме…\nЎзбекистон Бош прокуратураси қошида ташкил этилган Ахборот-таҳлилий мультимедиа марказининг коррупцияга қарши кураш масаласига матбуот, телевидение, кино ва ижтимоий тармоқларни жалб этувчи асосий воситалардан бири бўлиши кутилмоқда.\nБу ҳақда 21 декабрь куни Бош прокурор ўринбосари Эркин Йўлдошев матбуотга маълум қилди.\nБош прокуратура расмий сайтининг билдиришича, бугунги кунда Бош прокуратура мультимедиа марказига креатив редактор, мухбир, телебошловчи, IT ва компьютер графикаси мутахассислари ишга таклиф қилинмоқда. “Телеэкран, киноэкран, матбуот, ижтимоий тармоқлар коррупцияга қарши курашда энг қудратли қуролдир. Бугунги кунда Бош прокуратура қошида ташкил этилган мультимедиа маркази бу масаладаги ахборот таъминоти билан тиғиз шуғулланади”, деб айтган Эркин Йўлдошев.\nУнга кўра, Бош прокуратура нафақат телевидение ва вақтли нашрлар, балки кино ва видео ишлаб чиқарувчилар билан ҳам ҳамкорликни йўлга қўйиш масаласини ўрганмоқда. Эркин Йўлдошев Бош прокуратура мана шундай йўл билан коррупцияга қарши ва коррупциявий схемаларни фош этувчи ҳужжатли ва бадиий фильмлар ишлаб чиқаришни кўпайтиришга эришмоқчи. “Биз оммага мамлакатда коррупцияга қарши кураш борасида имконияти борича кўпроқ ахборотни етказмоқчимиз”, деди Эркин Йўлдошев.\nСўнгги маълумотларга қараганда, 2017 йилнинг биринчи ярмида коррупция билан боғлиқ жиноятларни содир этганликда гумонланган 1566 давлат амалдорига нисбатан 1130 жиноят иши очилди.\n1442 амалдорга нисбатан очилган 954 жиноят иши судларга ўтказиб берилган. Бу эса ўтган йилнинг шу даврига нисбатан 23 фоизга оздир. Коррупция билан боғлиқ жиноятларга нисбатан очилган ишлар сони ҳам 2016 йилнинг биринчи ярим йиллигига қараганда 22 фоизга оз бўлган.\nPodrobno.uz нашрининг 21 декабрда билдиришича, ижтимоий сўровлар натижасида ўзбекистонликларнинг 56,8 фоизи мамлакатда коррупция мавжуд деб ҳисоблаши аниқланган.\nOzodlik Radiosi 21.12.2017 10:23\nЎзбекистон давлат бюджетидан ҳар бир одамга 1 йилда 235 доллардан тўғри келмоқда!\nЎзбекистон 2018 йилнинг давлат бюджети 8 миллиард доллар миқд…\nЎзбекистон 2018 йилнинг давлат бюджети 8 миллиард доллар миқдорида тасдиқлади.\n2018 йил учун давлат бюджети 62,229 трлн сўм миқдорида тасдиқланди\nЎзбекистон Олий Мажлиси Сенати 20 декабрдаги йиғилишда 2018 йилга мўлжалланган давлат бюджетини тасдиқланди.\nБюджетнинг даромад қисми 62,229 трлн сўм, харажатлар қисми эса 62,17 трлн сўм қилиб белгиланди. Бу ҳолатда 2018 йилни 59 млрд сўм миқдоридаги профицит билан якунлаш назарда тутилмоқда.\n2018 йилда Ўзбекистоннинг ялпи ички маҳсулоти ҳажми 290,6 трлн сўм миқдорида бўлиши прогноз қилинаётир.\nДавлат бюджетининг асосий харажатлари йўналишлари унинг ижтимоий йўналтирилганлигини сақлашга қаратилган. 2018 йилда ижтимоий соҳа харажатлари 34,7 трлн сўмни ташкил этади.\n2018 йилда ялпи ичкпи маҳсулот 2017 йилга нисбатан 5,9 фоизга ўсиши режалаштирилмоқда.\nЙиғилишда маълум қилинишича, 2017 йилги давлат бюджети ялпи ички маҳсулотнинг 1 фоизи, яъни 2,4 трлн сўм дефицит билан якунланди. 2017 йилда ялпи ички маҳсулот ўсиши 5,5 фоиз даражасида бўлиши кутилмоқда.\nOzodlik Radiosi 22.12.2017 15:23\nЎзбекистонда Журналистика ва оммавий ахборот воситалари университети ташкил этилади. Бу ҳақда Ўзб…\nЎзбекистонда Журналистика ва оммавий ахборот воситалари университети ташкил этилади. Бу ҳақда Ўзбекистон президенти Шавкат Мирзиёев Олий Мажлис Сенати ва Қонунчилик палатаси аъзоларига Мурожаатномасида маълум қилгани тўғрисида Кун.уз хабар берди.\nАйтилишича, шу кунда Ўзбекистонда 1 минг 500 дан зиёд оммавий ахборот воситаси фаолият кўрсатмоқда. Улар мулк шакли, йўналиши, ахборот узатиш воситаларига кўра турличадир.\nЯнги университет учун алоҳида бино ажратилади. «Ҳамма жойда коллеж, лицей қилдик, мармар тошлар қилдик. Лекин ҳамма нарсани ўқиш, билим ҳал қилади. ОАВ демоқдамиз. Бизда қайси ОАВнинг Хитойда, Корея, Россияда, Японияда вакили бор? Интернетдан олган воқеани уч кундан кейин берамиз. Журналистлар қани тил биладиган? Қаерда тайёрладик? Журналист бу ахборот технологияни билган мутахассис бўлиши керак. Кошона лицейлар қурганмиз. Лекин ичидаги домласи менга ёқмайди. Битта лицейни олиб уни журналистикага берамиз», деган президент.


ЎзА - Хитой киноси: кеча ва бугун\n25.04.2018 14:07 Чоп этиш версияси\nХитой киноси: кеча ва бугун\nПойтахтимиздаги Алишер Навоий номидаги Кино саройида Хитой киноси кунларининг очилиш маросими бўлиб ўтди. Унда Хитой Халқ Республикасининг Ўзбекистондаги элчихонаси, Хитой миллий маданий маркази вакиллари, ХХРдан ташриф буюрган меҳмонлар, кино соҳаси ижодкорлари, киношунослар, журналистлар иштирок этди.\nТошкент ва Самарқанд шаҳарларида бўлиб ўтадиган тадбирдан кўзланган асосий мақсад – икки мамлакат ўртасидаги фильмлар алмашинувини ташкил этиш, Ўзбекистон ва Хитой киноижодкорларини жалб этган ҳолда, қўшма фильмлар суратга олиш, мультипликация соҳасида ҳамкорлик қилишдир. Шунингдек, Хитойда ҳам ўзбек киноси кунларини ўтказиш ва у ердаги нуфузли халқаро кинофестивалларда ўзбек фильмларининг иштироки учун шарт-шароит яратишдан иборат.\n– Юртимизда Хитой киноси кунлари бўлаётган айни вақтда, Қозоғистонда ўзбек киноси кунлари давом этмоқда, – дейди ҳужжатли фильмлар киностудияси директори Баҳодир Одилов. – Унда таниқли режиссёрларимиз томонидан суратга олинган, томошабин олқишини қозонган, энг сара фильмлар намойиш қилинаётир. Кино санъати ривожи учун бу каби амалий, дўстона ҳаракатлар ғоятда муҳим аҳамиятга эга.\nЎзбекистонлик кино ихлосмандлари учун хитойлик киноижодкорлар томонидан суратга олинган "Пул йўлда югурмоқда" ва "Янги узилган гуллар" фильмлари намойиш этилади.


Ҳужжат 29.03.2011 00 санаси ҳолатига\nТошкент давлат юридик институти ректорига.\nТошкент давлат юридик институти проректорларига.\nТошкент давлат юридик институти ҳузуридаги академик лицей директорига;\nТошкент юридик коллежи директорининг ўринбосарига; Тошкент давлат юридик институти ҳузуридаги академик лицей директорининг ўринбосарига.


Жанубий Кореяда поезд излардан чиқиб кетиши оқибатида 8 киши жароҳат олди\n06:20 / 22.04.2016\n22 апрелда эрталабки пайт Жанубий Кореянинг Йосу порт шаҳрида йўловчи поезди темир йўл изларидан чиқиб кетди. Бунинг оқибатида бир киши ҳалок бўлди, яна 8 киши турли оғирликдаги жароҳатлар олди, деб хабар бермоқда Yonhap ахборот агентлиги.\nМаҳаллий полиция маълумотларига кўра, поездда 23 киши бўлган. Жабрланганлар сони ошиши мумкин. Фалокат туфайли Сунчхон ва Йосу шаҳарлари орасидаги темир йўл алоқаси узилган. Воқеа жойида қутқарувчилар ва таъмирлаш бригадалари иш олиб бормоқда.\nТегишли идоралар фалокат сабабини аниқлашмоқда.


25 ноябр 2020, Тошкент вақти: 19:02\nТошкентдаги Қирғизистон элчихонаси ходими Ўзбекистонда спиртли ичимликларини ноқонуний сотилишини уюштирганликда айбланмоқда. Бу ҳақда Ўзбекистон матбуотига таянган ҳолда "Московский комсомольец" газетасининг Бишкекдаги таҳририяти 29 июлда хабар тарқатди.\nХабарда айтилишича, Тошкент шаҳар Юнусобод туман милицияси контрафакт спиртли ичимликлар билан ноқонуний савдо қилаётган икки шахсни қўлга олган. Тергов давомида эса улар Қирғизистон элчихонаси дипломати Канатбек Шаршанбек ноқонуний савдони уюштиргани ҳақида маълумот берган.\nҚирғизистон томони ҳозирча бу маълумот юзасидан расмий фикр билдиргани йўқ.\nКанатбек Шаршанбек бир йил аввал ҳам Ўзбекистон матбуоти томонидан маст аҳволда Тошкентда тез ёрдам хизмати ходимини ҳақорат қилганликда айбланган эди.


Дилмурод Масаидов: “Гулбаҳор Йўлдошева “Қўқон шамоли” фильми учун ҳам яна бироз яшашга ҳаракат қилганди” - Darakchi\nДилмурод Масаидов: “Гулбаҳор Йўлдошева “Қўқон шамоли” фильми учун ҳам яна бироз яшашга ҳаракат қилганди”\nМАДАНИЯТ 01.11.2019, 18:56\nТеглар: Гулбаҳор Йўлдошова, Қўқон шамоли\nЎзбекистонда хизмат кўрсатган артист Гулбаҳор Йўлдошеванинг сўнгги роли Моҳларойим ҳақида “Қўқон шамоли” тарихий фильми режиссёри Дилмурод Масаидов Алишер Навоий номидаги Ўзбекистон Миллий кутубхонасида бўлиб ўтган китобхонлар билан учрашувда фикр билдирди:\n—“Қўқон шамоли” фильмига киносинов ўтказганимизда Моҳларойим (Умархоннинг онаси) ролига Ўзбекистонда хизмат кўрсатган артист Гулбаҳор Йўлдошевани бир овоздан тасдиқлаган эдик. Мен унинг образидан бутун фильмни тасаввур қилар, у ҳар тамомлама ролига муносиб истеъдод вакиласи эди. Аммо биз фильмни бошлаш арафасида Гулбаҳор опанинг соғлиги ёмонлашгани ҳақидаги оғир хабар эшитдик. Ҳатто Гулбаҳор Йўлдошеванинг ўзи ҳам телефон қилиб, даволанишга кетаётганлигини, истаса бошқа актрисани ўрнига олиши мумкинлигини айтди. Мен жуда оғир вазиятга тушиб қолдим. Аммо Гулбаҳор опадан бошқани бу ролга тасаввур қила олмас эдим. “Кутаман ва албатта, сиз билан Моҳларойим образини яратамиз”, дедим.\nГулбаҳор Йўлдошева “Қўқон шамоли” фильми учун ҳам яна бироз яшашга ҳаракат қилдилар, деб ўйлайман. Суратга олиш пайтида ҳам “Ишми иш, нима қилишим керак тайёрман?!”, дердилар. Гулбаҳор Йўлдошева образида матонатли, ғурурли санъаткор сиймосини кўрдим. Афсуслар бўлсинки, суратга олиш ишларидан бир ҳафта ўтиб санъкор оманатини Ҳаққа топширди. Мен ҳозир турли гап-сўзларга қарамай Гулбаҳор Йўлдошевани кутганим ва сўнгги ролини тарихга муҳрлаганим учун кўнглим таскин топади.\nЭслатиб ўтамиз, кино ижодкорлар билан билан учрашув “INFOLIB UZBEKISTAN-2019” VIII Миллий Ахборот-кутубхона ҳафталиги доирасида “Ўзбеккино” Миллий агентлиги билан ҳамкорликда ўтказилди.


“Apple” энг қиммат брендлар рейтингида етакчилик қилмоқда - www.Voydod.net\n“Apple” энг қиммат брендлар рейтингида етакчилик қилмоқда Bo'limi: Новости Мира\n5 Американинг “Forbes” журнали дунёдаги энг қиммат брендлар рейтингиничоп этди. Унда“Apple” компанияси кетма-кет уч йилдан буён биринчи ўринни эгаллаб келмоқда. “Forbes”ҳисоб-китобларига кўра, “Apple” брендининг қиймати 104,3 млрд. долларни ташкил этади, бу бошқа исталган савдобелгисининг нархидан камида икки баравар кўп.\nРейтингда иккинчи ўрин “Microsoft”брендига берилган бўлиб, унинг қиймати 56,7 млрд.долларга баҳоланмоқда. Аммо компания “Apple” каби жадалкўтарилиш билан мақтана олмаяпти. Бир йил ичида унинг қиймати бор-йўғи 4%га кўтарилган, холос.\n“Coca-Cola” компанияси энг қиммат брендлар рўйхатида учинчи ўринни олди. У биринчи бешталикка кирганягона нотехнологик компания ҳисобланади. “Forbes” нашри “Coca-Cola” брендини $54,9 млрд.га (2012 йилдан буён +9%)баҳолади.\nРейтингда тўртинчи ва бешинчи ўринларга “IBM” ($50,7 млрд) ва “Google” ($47,3 млрд)брендлари муносиб кўрилди. 6-8 позицияларда “McDonald's” тез овқатланиш ресторанлари тармоғи ($39,4 млрд),Американинг "General Electric” корпорацияси ($34,2 млрд) ва "Intel” компанияси ($30,9 млрд) жойлашди.\nТўққизинчи ўрин Жанубий Кореянинг “Samsung” компаниясига берилди. Ушбу бренд бир йил ичида 53% га қимматлаган.“Forbes” мазкур компаниянинг қийматини $29,5 млрд.га баҳоламоқда. Ундан кейин “Louis Vuitton” ($28,4 млрд), “BMW”($27,9 млрд), “Cisco” ($27 млрд), “Oracle” ($26,9 млрд), “Toyota” ($25,6 млрд, +17%) брендлари келмоқда.\nСавдо белгисининг қийматини ҳисоблашда “Forbes” нашри компаниянинг охирги уч йил ичида олган даромадини,акцияларининг ўртача нархини ҳамда бренднинг ўз соҳисида ўйнаётган ролини инобатга олган. Рейтингда АҚШдатақдим этилган компаниялар қатнашган. Шу боис рўйхатга Хитойнинг “China Mobile” давлат компанияси кирмаган. Ушбубренд жаҳондаги энг йирик мобил алоқа оператори ҳисобланади. Рейтингнинг 50%дан кўпини Америка компаниялариэгаллаган, улардан кейин немис, француз ва япон брендлари келмоқда.Манба:www.darakchi.uz Barcha izohlar: 0


Каримов Покистон бош вазирини қабул қилди\nЎзбекистон Президенти Ислом Каримов кеча Покистон Бош вазири Юсуф Ризо Ғилонийни қабул қилди.\nЎзА агентлиги хабарига кўра, Президент Каримов Ўзбекистон-Покистон муносабатлари “анъанавий дўстлик, ўзаро ҳурмат ва манафаатдорлик тамойиллари асосийда ривожланиб бораётгани”ни таъкидлаган.\nТошкент раҳбари шунингдек икки давлат ўртасида имзоланган сиёсий ҳужжатлар, савдо-иқтисодий муносабатлар кенгайишига имконлар яратишини эслатган.\nПокистон бош взаири Каримов таклифига кўра, Ўзбекистонга икки кунлик сафарини пайшанба куни бошлаган эди.\nЭслатиб ўтамиз Ўзбекистон Ташқи ишлар вазирлиги шу ой бошида Покистон ҳукуматига расмий мактуб йўллаб, Исломободнинг Тожикистондан электр энергиясини экспорт қилиш режаларига эътироз билдирган эди.\nМактубда Жаҳон Банки режалатштираётган ва Марказий ва Жанубий Осиё электр тармоқларини бирлаштиришга қаратилган CASA-1000 номли лойиҳаси доирасида тожик электр қувватини экспорт қилиш нафақат Покистон манфаатларига зид экани, балки бу лойиҳанинг ўзи халқаро қонунларга тўғри келмаслиги ҳамда Қозоғистон ва Туркманистон ҳам унга қарши чиқаётгани таъкидланган.\nCASA-1000 лойиҳаси доирасида Тожикистондан Афғонистон орқали элект симларини Покистонга тортиш режалари Роғун ГЭСини қуриб битказишни ҳам кўзда тутган. Роғун ГЭСи Ўзбекистон ва Тожикистон ўртасидаги кўп йиллик тортишувларнинг сабабчисидир.\nКеча Ғилоний билан Ўзбекистон Бош вазири Шавкат Мирзиёев ҳам учрашиб, икки давлат ўртасида транспорт соҳаси ва юклар транзитини осонлаштириш, шунингдек, ветеринария соҳаларида ҳамкорликка оид шартнома ва ўзаро англашинув меморандуми имзоланди.\nПокистонда чиқадиган The Express Tribune нашрига, учрашув чоғида икки давлат яқин келажакда исломий жанггариларни қўлга олиб, бир-бирига топшириш бўйича шартнома имзолаш бўйича ҳам келишиб олган.\nПокистоннинг қабилалар назоратидаги Шимолий Вазиристон минтақасида Ўзбекистон Исломий Ҳаракатининг юзлаб аъзолари паноҳ топганни айтилади.


Қувонч Тайғонбоев: Энг катта гонорарим 15 минг АҚШ доллари бўлган\n6 июнь, 2019, 00:00\nҚувонч Тайғонбоев - бу боксчини катта ва ўрта ёшли ушбу спорт шинавандалари яхши эслашади.\nЎз вақтида профессионал рингларда 36 та жанг ўтказиб, уларнинг 31 тасида зафар қучишга эришган. Ўз вақтида миллионлаб мухлисларни суюклисига айлана олган мазкур чармқўлқоп устаси ёддан чиққандек таассурот уйғотаётган эди. У ҳақида деярли матбуотда гапирилмай ҳам қўйди. Вахоланки, Қувонч Тайғонбоев ўз вақтида юртимиз шаънини халқаро ареналарда муносиб ҳимоя қила олганди. Ўз-ўзидан маълумки, юртимизда унинг мухлислари етарлича топилади. Ушбу омилларни инобатга олиб, биз бу камчиликни бартараф этишга ҳаракат қилдик ва Қувонч Тайғонбоев билан боғланиб, батафсил сухбат қуришга муваффақ бўлдик. Қуйида ушбу сухбатни эътиборингизга ҳавола этамиз.\n- Андижонда истиқомат қилиб, бевосита мураббийлик билан шуғулланаётганингиз борасида маълумотга эга эдик. Ҳозирда эса, Қирғизистоннинг Ўш шаҳрида истиқомат қилаётган экансиз. Бунга нима сабаб бўлди?\n-Биласизми, биз оилада икки фарзандмиз. Зиёйиддин акам ва мен. Хабарингиз бор, аслида биз Қирғизистоннинг Жалолобод шаҳри Кўкёнғоқ қишлоғида таваллуд топганмиз. Акам ҳам мен ҳам Ўзбекистонда ўсиб улғайдик ва қўлдан келганча юртимиз шаънини муносиб ҳимоя қилишга ҳаракат қилдик. Спортчилик фаолиятимиз юзасидан оиладан яъни, ота-онамиздан жуда кўп узоқда бўлишимизга тўғри келди. Гарчи, биз Ўзбекистонда фаолият юритган бўлсакда, ота-онамиз Қирғизистонда истиқомат қиларди. Тўғри, фаолиятимни якулагандан сўнг, Андижонда болаларга мураббийлик қилаётгандим. Афсуски, онам бу дунёни тарк этганидан сўнг, отам ёлғиз қолди ва мен Ўшга дадамни олдига бориб яшай бошладим. Бу ерда ҳам мураббийликни давом эттирмоқдаман. Қирғиз диёрида машҳур бўлган “Эрем” клубида ёшларга бокснинг сир-асрорларини ўргатиб келаяпман. Нолимайман, чунки Андижон билан Ўш ораси яқинлиги учун деярли ҳар хафтада қадрдонлар билан кўришиб тураман.\nҲАВАСКОР БОКСДАГИ ФАОЛИЯТ\n- Келинг энди мозийга саёхат қилсак, сизни бокс ихлосмандлари профессионал рингдаги натижаларингиздан хабардор. Бир сўз билан айтганда, халқимизга профидаги фаолиятингиз туфайли танилгансиз. Ҳаваскор боксдаги натижалар қандай бўлганди?\n-Тўғри, буни тан оламан. Чунки, жуда эрта 21 ёшимда профессионал боксга ўтиб кетганман. Лекин ҳаваскор боксда ҳам арзирли натижалар қайд эта олганман. Мисол учун, Ўзбекистон чемпиони бўлганман. “Олтин авлод” шаклланган даврда Ўзбекистон чемпиони бўлиш ҳам осон эмасди. Умуман ҳар доим ҳам юртимиз ҳаваскор боксида жуда кучли рақобат бўлган. Ёшлар ва катталар ўртасидаги Осиё чемпионатида кумуш медални қўлга киритганман. Бир қатор халқаро турнирлар ғолибига айлана олдим. Жаҳон чемпионатларида иштирок этдим.\n- Катталар ўртасидаги Осиё чемпионати финали борасида тўхталиб ўтсангиз. Адашмасам рақибингиз қозоғистонлик боксчи эди?\n- Тўғри, қозоғистонлик Нуржан Исманов эди. Бу жангни аслида ютқазмаган эдим. Бироз нохақлик бўлган деб бемалол айта оламан. Осиё чемпионати Қозоғистонда бўлганди. Мезбонлик фактори ҳам роль ўйнаган.\n- Ўзбекистон чемпионатида рақобат жиддий бўлган дея айтиб ўтдингиз. Сизга бу борада қаршилик кўрсатган ноқулай рақибларни айта оласизми?\n- Наримон Отаев, Нураддин Атаков ва Хожиакбар Зокировлар бўлган. Қолганларини ҳозир эслай олмадим.\n- Юқорида “Олтин авлод” дея айтиб ўтдингиз. Балки уларни номма-ном санаб, қандай боксчи бўлганлигини ёдга олайлик. Ҳар холда, ёш чармқўлқоп усталаримизга ва хозирги авлод мухлисларига маълумот берган бўлардик. Қолаверса, катта ёшли бокс ихлосмандаларига бироз бўлсада уларнинг ажойиб ҳаракатларини, ғалабали онларини, аламли мағлубиятларини эслатайлик?\n- Эхх, менинг ҳам ёдимга тушиб, ўша даврларга қайтгим келиб қолди. Қандай даврлар эдия... Жуда ҳам ахил бўлган эдик. Руслан Чагаев, Мухаммадқодир Абдуллаев, Ўткир Ҳайдаров, Рустам Саидов, Сергей Михайлов, Тўлқин Турғунов, Тимур Туляков, Наримон Отаев, Нураддин Атаков, Лазиз Зокиров, Фарход Бакиров, Карим Тўлаганов, Дилшод Ёрбеков, Тимур Ибрагимов, Олег Маскаев, Тимур Сулаймонов, Уйғун Сиддиқов, Ҳикматилло Аҳмедовлар шундай авлод дея эътироф этиларди. Агар, кимлардир қолиб кетган бўлса, маъзур тутадилар. Булар ўз даврининг қаҳрамонлари эди десам янглишмаган бўламан. Барчаси инсон сифатида ҳам хурматга лойиқ эди. Улар Осиё ва Жаҳон миқиёсида ўзларини кўрсата олишган. Бу авлод вакилларидан ўша Куба ҳам, Россия, Қозоғистон умуман олганда барча рақиблар зир титрарди.\nПрофессионал рингдаги саргузаштлар\n- Навбат профессионал боксдаги фаолиятингизга ҳам етиб келди. Профига қадам қўйишингиз, умуман олганда шу ҳақидаги барча тафсилотлар тўғрисида айтиб ўтсангиз?\n- Бунинг икир-чикирлари ёдимда йўқ. Лекин Руслан Чагаев иккаламиз Петр исмли менежер билан гаплашиб, 1997 йил Чикаго йўл олганмиз. Промоушенимиз “Millenium Events”, промоутеримиз Влад Вортони эди. У вақтлар профессионал бокс атрофидаги ўйинларга етарлича ақлим етмасди. Бу борадаги камчилигим кейинчалик фаолиятимга салбий таъсир қилган деб ўйлайман.\n- Уч мағлубиятингизни яхши эслайман. Автандил Хурцидзе, Дмитрий Пирог ва Али Султон Надирбеговлар билан бўлган жангларни назарда тутдим. Шуларнинг орасида икки рақибингиздан раундалар мобайнида устун эдингиз. Айнан шу жанглар тафсилотларига бироз тўхталсак?\n- Бу бахслар интерконтинентал камари учун бўлганди. Дмитрий Пирог дархақиқат кучли боксчи эди. Унинг кейинги фаолиятига назар ташласангиз ҳам бунга амин бўласиз. Лекин, у билан бўлган тўқнашувда қошим ёрилиб кетган ва тиббиёт ходимлари томонидан тўхтатилган эди. Али Султон билан бўлган жангда яққол устунлик қилаётиб, охирги сонияларда битта кучли зарбани ўтказиб юборганман ва кейин тиклана олмадим. Грузиялик билан бўлган қарама-қаршиликни эслагим ҳам келмайди. Тайёр ютуғимни унга бериб юборишган. Шунчаки, уларга қитъалараро WBO камари керак бўлган ва уни мендан олиб қўйишган.\n- Тошкентдаги жанг кечасидан кейин юртимиз бокс ихлосмандларининг том маънодаги ёқимтойига айланган эдингиз?\n- Албатта, жуда ҳам ёдда қоларли бўлганди. Рақибимни дастлабки раунддаёқ нокаутга учрагандим. Мухлисларнинг қўллаб – қувватлаши, эътибор жуда кучли бўлганди. Ана шу юртдошларимизни уялтириб қўймаганимга хали-ҳануз яратганга шукр қиламан. Биринчи яъни қиталараро чемпионлик камаримни Тошкентда қўлга киритган эдим.\n- Умуман фаолиятингиз давомида нечта камарни қўлга киритгансиз?\n- Иккита. WBO йўналишининг қиталараро ва Осиё камарига эга чиққан эдим.\n- Сизга рақиб бўлган энг машҳур боксчилар?\n- Шубҳасиз, Оба Карр. У чемпионлик учун Оскар Де Ла Хоя ва Феликс Тринидадларга қарши жанг олиб борган. Геннадий Головкиндан мағлубиятга учраган Кассим Оума ва жаҳон чемпиони Кит Холмсларни айтган бўлардим. Булар орасида айнан Оба Каррни мағлубиятга учрата олганман.\n- “Mandalay Bay”, “MGM Grand Garden”, “Medison Skver Garden”...\n- Нима демоқчи бўлганингизни тушундим. Барчасида жанг ўтказганман.\n- Энг юқори гонорарингиз қанча бўлган?\n- 15 минг АҚШ доллари бўлганди. Қўлимга теккани шунча бўлган.\n- Яқиндагина интернетдаги ижтимоий сахифаларингизда Майк Тайсон билан тушган расмингизни қўйдингиз. Маълумки, у билан АҚШ да кўришгансиз. Машғулот вақтида олинган суръат, бундан шундай маъно келиб чиқадики, сиз Тайсон билан битта залда шуғуллангансиз?\n- Йўқ. Битта залда шуғулланмаганмиз, промоушенимиз ҳам бошқа эди. Шунчаки, Руслан Чагаев иккимиз у машғулот олиб борадиган залга борганмиз. Сабаби, бизнинг клубда Русланга спарринг партнёр йўқ эди.\n- Одатда, сизни “Панчер” дея эътироф этишади. Фаолиятингиздаги 31 та ғалабаниинг 20 тасини нокаут билан ютганингиз ҳам бунга яққол мисол бўла олади. Айнан ушбу нокаутларнинг аксариятини ўзига хос комбинация яъни масофадаги иккилик билан чалғитиб, чап қўлингиздаги ён томонлама зарбангиз орқали амалга оширгансиз. Беш мағлубиятингиз қисман бўлсада, ушбу усулингизни рақиблар ўрганиб чиққанлиги эвазига юзага келмаганми?\n- Бу бокс. Ғалаба ва мағлубият доимо, ёнма ён юради. Тўғри, бу ҳам сабаб бўлгандир. Лекин фақат ушбу омилни мағлубиятим сабаби сифатида эътироф этсак нотўғри бўлади. Чунки, рингга чиққанимда менда ҳар доим “Б” режа ҳам бўлган. Жуда кўп омилларни санаб ўтиш мумкин. Омад, нохақлик, рақибни кучига етарли бахо бермаслик, жангга яхши тайёргарлик кўра олмаслик ва рақибнинг бир бош устунлиги. Мана шу санаб ўтилганлар асосий сабаб бўлган.\n- Ҳозирги кунда профессионал боксда фаолият олиб бораётган боксчиларимиз нуфузли камарларни қўлга кирита олишга қодирми?\n- Биласизми, юқорида тилга олиб ўтдим. Бизнинг даврни ҳаваскор бокснинг “Олтин авлод”и дея эътироф этишган. 2016 йилги Олимпиадада шов-шув кўтарганларни эса ҳавскор боксимизнинг “Бриллиант авлод”и дея эътироф этган бўлардим. Айнан шу укаларимизга Қудратулло Абдуқаххоров, Шоҳжахон Эргашев, Исроил Мадримов, Баҳодир Жалолов, Равшан Умурзақов, Олим Назаров, Хусниддин Пўлатов, Жамшид Нажмиддинов, Достон Турдиев, Равшан Махаммаджонов, Сардор Музаффаров балки яна мен билмаганлар ҳам бордир. Шуларни қўшиб айтганда ўзбек профессионал боксидаги эътибор беринг профидаги “Олтин авлод” юзага келди. Албатта, бу йигитлар юқори натижаларни қайд эта олади. Ўз ўрнида, Ўзбекистонда кучли промоушенлар ҳам ташкил топмоқда. Яхши савияли мураббийлар фаолият олиб бормоқда. Мисол учун, “SAFPRO” промоушени борасида унинг жуда катта имкониятларга эга эканлиги борасида эшитдим. Бир сўз билан айтганда профессионал рингларда ҳам яқин йиллар мобайнида етакчилик бизнинг боксчиларимизнинг қўлига ўтишига ишонаман.\nКувонч ака уз даврини етук боксчиси Андижон фарзанди


Украина: Виктор Янукович мамлакатни тарк этишига рухсат берилмади - BBC News O'zbek\nImage caption Янукович Раданинг охирги қарорини ноқонуний деб атаган.\nВиктор Янукович чартер рейси билан Донецкдан учмоқчи бўлганда, керакли ҳужжатлар йўқлиги боис бунга узн берилмаган.\n"Шанба куни Донецк аэропортидан чартер рейси талаб қилинган муҳим ҳужжатларсиз учишга уринмоқчи бўлди", - деб тасдиқлаган Украина Чегара хизмати раҳбари Сергей Астахов.\n"У (Янукович) Россияга учиши керак бўлган учоққа ўтирмоқчи бўлди, бироқ чегарачилар уни тўхтатиб қолишди. Ҳозир қаердадир, Донецкда яширинган",- дейди вақтли ҳукумат раҳбари Александр Турчинов.\nУнинг сўзларига кўра, текширувчи чегарачиларни трап олдида қуролли кишилар қарши олиб, ҳужжатсиз учиш учун пул таклиф қилишган.\nЧегарачилар кўнмагач, учоқ олдига ойнаси қорайтирилган икки машина келган ва Янукович учоқдан машинага ўтириб, номаълум томонга кетган.\nАйни пайтда истеъфо беришни рад қилган президентнинг қаердалиги номаълум қолмоқда.\nШунингдек, Астаховнинг айтишича, ички ишлар вазири Захарченкога ҳам керакли ҳужжатларсиз учишга рухсат берилмаган.\nЧегарани ноқонуний кесиб ўтишга уринганлиги айтилган собиқ бош прокурор Виктор Пшонка, Харков вилоят маъмурияти раҳбари Михаил Добкин ва Харков ҳокими Геннадий Кернесларга ҳам чиқиб кетишга рухсат берилмаган.\nНорасмий хабарларга кўра, истеъфога чиқарилган бош вазир Николай Азаров ҳозир Россияда.\nШанба куни Олий Рада Янукович конституцион вазифаларни бажармаганлигини рўкач қилиб, унинг ваколатлари тугатилганини эълон қилган ва муддатидан олдин президентлик сайловларини 25 майга белгилаган эди.\nУкраина вақтли ҳукумат раҳбари парламент спикери Александр Турчинов бўлган.\nБундан олдин президент Янукович телевидение орқали қилган мурожаатида Раданинг қарори ноқонуний эканлигини айтган ва истеъфога чиқмаслигини билдирган. Янукович мухолифатнинг ҳаракатини "ёввойилик", "давлат тўнтариши" деб атаган.\nКеча Харковдаги касалхонадан озодликка чиқарилган собиқ бош вазир Юлия Тимошенко Майдонда намойишчилар олдида чиқиш қилган.\nУ жумладан, намойишчиларни отишга буйруқ берганлар албатта жазосини олишини таъкидлаган ва Януковични Майдонга олиб келиш кераклигини айтган.\nЯкшанба куни Киевда Олий Рада йиғилиши бошланган. Кутилишича, янги ҳукумат коалицияси тузилади ва бош вазир тайинланади.\nЮлия Тимошенко, Петр Порошенко ва Арсений Яценюклар бош вазирликка даъвогарлар саналади.\nПрезидент Янукович истеъфо бермоқчи эмас


Ўшда яна олти ўзбек қамалди\n21 октябр 2021, Тошкент вақти: 22:50\nЎш қирғини пайтида асосан ўзбеклар истиқомат қиладиган Шаҳидтепа мавзесида қирғиз оиласини ўлдирганликда айбланаётган олти ўзбекка нисбатан суд ҳукми ўқилди. Улардан бири умрбод қамоқ жазосига ҳукм қилинди.\nЎшда бўлиб ўтган мазкур суд жараёнида иштирок этган Озодлик радиоси қирғиз хизмати мухбирининг хабар беришича, судланувчиларга сўнгги сўз берилган бир пайтда жабрланувчи тараф шовқин-сурон кўтарган ва судланувчиларни калтаклашга ҳаракат қилишган. Милициянинг аралашуви билан уларнинг бу ҳаракати амалга ошмай қолган.\nЖабрланувчи тараф тинчлантирилгач, суд ҳукми ўқилди:\n- Суд ҳукм қилади. Қирғиз республикаси Жиноят Кодексининг 59-моддасига мувофиқ Дилдор Солиев умрбод қамоқ жазосига ҳукм қилинсин, - деди судя Жўлбўрс Қудаяров.\nСуд ҳукмига кўра, 12 июн куни Алмазбек Раимжоновнинг турмуш ўртоғи ва 10 ёшли ўғлини ўлдирганликда, 15 ёшли қизни зўрлаб, кейин унга ўт қўйиб юборганликда айбланган қолган беш судланувчи - Фотима Акбаралиева 15 йилга, Акром Солиев ва Дилдор Боймирзаев 4 йилга, Ҳотамжон Отажонов ва Тўрабой Нўъмонов 3 йилга озодликдан маҳрум этилди. Уларнинг мол-мулклари мусодара қилинди.\nБироқ жабрланувчи тараф мазкур ҳукмни “ўта адолатсиз”, деб ҳисоблайди:\n- Суд ҳукми мени қониқтирмади. Ҳозирги замонда товуқ ўғирлаган беш йилга қамалаяпти. Суд эса одам ўлдирганларни уч-тўрт йилга ҳукм қилаяпти, - деди жабрланувчи тараф вакили Бусайра Паизова.\nАйтиб ўтиш лозимки, мазкур суд жараёнининг сўнгги мажлисида тўрт судланувчининг адвокатлари иштирок этмади. Икки судланувчининг адвокати эса жараён якунланмай туриб кетиб қолишди. Шу боис судланувчи тарафнинг ҳукм борасидаги фикрини билиш мумкин бўлмади. Бироқ Ўш воқеалари юзасидан суд жараёнларини кузатиб бораётган бир қатор халқаро ташкилотлар вакиллари фикрича, судланувчиларга нисбатан чиқарилаётган ҳукмларни ҳам адолатли, деб бўлмайди.\n- Биз қирғизистонлик ҳамкасбларимиз билан инсон ҳуқуқлари масаласини чуқур ўрганиб бораяпмиз. Айтишим мумкинки, июн воқеаларида айбланиб судланаётганларнинг асосий қисми қийноқлар, босимлар остида кўрсатма беришган. Бундан ташқари, айбланувчилардан пул ундириш ҳаракатлари ҳам бўлган. Улар кўрсатма бераётганда олдиларида адвокатлари ҳам бўлмаган. Бу каби ҳолатларнинг кўпини биз ҳужжатлаштирганмиз. Бундан ташқари, шу кунгача айбланувчиларни қийноққа солиш ҳолатлари камаймаган, - деди Ҳюман Райт Уотч халқаро ташкилоти вакили Рейчел Денбер.\nАйни пайтда Бишкеда ўтган “Қирғизистондаги сиёсий вазият: муаммолар ва келажак” деб аталмиш анжуманда ҳуқуқ ҳимоячилари ва халқаро ташкилотлар вакиллари ҳам Ўш қирғинида айбланиб қамоққа олинганлар ҳуқуқлари қўпол тарзда бузилаётганини алоҳида таъкидлаб ўтдилар.\nҚирғизистонлик ҳуқуқ ҳимоячилари Ўш қирғинидан сўнг авж олган ҳуқуқбузарликлар, ноқонуний қамоққа олишлар, қийноқлар шу кунгача ҳам тўхтамаганини эътироф этдилар.\n- Ўш вилояти ҳақида гапирадиган бўлсак, тинч ҳаёт ўрнатиш ҳаракатларига қарамай, вазият ҳамон мураккаб. Бизга мурожаат қилган икки мингдан ортиқ одамнинг шикоятларига таянсак, ноқонуний тарзда ишдан бўшатиш, ноқонуний тарзда ҳибс қилиш, ҳуқуқбузарликлар давом этмоқда. Ҳуқуқ-тартибот тузилмалари бу шикоятларга эътибор қаратмаётир, - деди Ўшдаги инсон ҳуқуқлари маркази раҳбари Женишбек Тўрўев.\nМаълумотларга кўра, Ўш қирғинида иштирок этганликда айбланиб 300 одам ҳибсга олинган. Уларнинг 80 фоиздан ортиқроғи ўзбеклар экани айтилади.


13:45 / 26.06.2020\nБугун республика ҳудудининг катта қисмида об-ҳаво қуруқ ва иссиқ, фақат Фарғона водийси вилоятларида айрим жойларга қисқа муддатли ёмғир ёғиши ва момақалдироқ бўлиши мумкин. Кундузги ҳарорат 35-40 даража атрофида бўлади.\nЎзбекистоннинг шимолий туманларига Волгабўйи туманларидан салқин ва кам нам ҳаво оқими кира бошлади. Кун давомида кираётган фронт республиканинг шимоли ва чўл зонасидан ўтади, деб хабар бермоқда «Ўзгидромет».\nҚорақалпоғистон, Хоразм вилоятида бугун ҳаво ҳарорати 30-35 даражагача пасаяди.\nЭртага салқин ва кам нам ҳаво оқими бутун Ўзбекистон ҳудудига тарқалади. Барча жойларда ҳаво булутли бўлади, Тошкент, Самарқанд, Жиззах, Сирдарё ҳамда Фарғона водийси вилоятларида айрим жойларга қисқа муддатли ёмғир ёғади, момақалдироқ бўлиши мумкин. Кундузги ҳарорат июнь ойининг охири учун қулай бўлган кўрсаткич — 27-32 даражагача пасаяди.\nСовуқ фронт ўтиши натижасида 26 ва 27 июнда республикада шамолнинг тезлиги секундига 15-20 метргача кучайиши, шиддат билан эсганда тезлиги 23-28 м/с гача етиши кутилмоқда.\nЯкшанба куни Ўзбекистон ҳудуди қуруқ ва салқин ҳаво оқими таъсирида бўлади. Мамлакатда об-ҳаво ёғингарчиликсиз бўлади, кучсиз шамол эсади. Фақат тоғолди ва тоғли туманларда айрим жойларга қисқа муддатли ёмғир ёғиши ва момақалдироқ бўлиши мумкин.\nТунда ҳарорат 15-20 даражагача пасаяди, кундузги ҳарорат 27-32 даража атрофида сақланиб туради, бу июнь ойининг сўнгги беш кунлиги учун хос бўлган меъёрий қийматлардан 2-3 даражага пастдир.\n5 июль куни қандай об-ҳаво кутилмоқда?\n14:41 / 03.07.2020\n4 июль куни Ўзбекистонда кутилаётган об-ҳаво маълумоти


АҚШ: Укрaинa шaрқидaги aксил-ҳукумaт жaнглaрдa Россиянинг қўли бор\n28 ноябр 2020, Тошкент вақти: 18:56\nAҚШ Дaвлaт депaртaменти мaтбуот котиби Жен Псaки.\nУкрaинa шaрқидaн олинaётгaн мaълумотлaр россияпaрaст aйирмaчилaрнинг Донецк вa Лугaнск вилоятлaридa мaмлaкaт aрмиясигa қaрши ўткaзaётгaн ҳaрбий aмaлиётлaри Россия тaрaфидaн дaстaклaнaётгaнигa ишорa қилaди.\nБу ҳaқдa AҚШ Дaвлaт депaртaменти мaтбуот котиби Жен Псaки 27 aвгуст куни ўтгaн мaтбуот aнжумaнидa билдирди.\nПсaкига кўра, Россия Укрaинa ҳудудигa ҳaрбий техникa, жумлaдaн, тaнклaр, бронетрaнспортёрлaр ҳамда рaкетa отувчи ускунaлaрни киритгaни ҳaқидa мaълумотлaр бор.\nШунингдек, Жен Псaки AҚШ ҳукумaти рус aскaрлaри Укрaинa ҳудудигa киргaнигa қaрaмaй Россия ҳaқиқaтни тaн олгиси келмaётгaнидaн тaшвишдa экaнини билдирди.\nРaсмий Киев 27 aвгуст куни Aзов денгизи соҳилидaги Новоaзовск шaҳригa қўшимчa кучлaрни юборaётгaнини мaълум қилди.\nРоссия чегaрaсидaн 10 километр нaридa жойлaшгaн Новоaзовск шaҳригa БТРлaр билaн қуроллaнгaн aйирмaчилaр киргaни aйтилмоқдa.


Мажбурий ижро бюроси янги босқичга ўтмоқда - Huquq.uz\nМажбурий ижро бюроси янги босқичга ўтмоқда\n11:15 - 04.12.2020\nМажбурий ижро бюроси ташкил этилган вақтдан буён доим жамоатчилик эътиборида бўлиб келмоқда.\nИлгари мамлакатимизнинг ижтимоий-иқтисодий та раққиётида муҳим ўрин тутувчи энергия ресурслари, сув таъминоти ҳамда чиқиндилар соҳасида тўлов интизомини мустаҳкамлади, энди фақат суд ва бошқа органлар ҳужжатларининг бажарилишини таъминлаши лозим.\nМажбурий ижро бюроси органлари ташкил этилганидан буён ҳозирга қадар 51 трлн. сўмлик ҳужжатларнинг ижроси таъминланиб, ундирув миқдори 64 фоиз ошди.\nБугунги кунда ижро ҳужжатларининг ягона электрон базаси ишга туширилди. Ягона идоралараро электрон ҳамкорлик тизими орқали 32 та ташкилот билан ахборот алмашилмоқда.\nБироқ ишларимизни жадаллаштириш билан бирга, камчиликларни ҳам бартараф этиш муҳим масала бўлиб қолаяпти.\nХабарингиз бор, 2020 йилнинг 17 ноябрь куни давлатимиз раҳбари раислигида суд ҳужжатларини ижро этиш тизимини такомиллаштириш юзасидан видеоселектор йиғилиши бўлиб ўтди. 24 ноябрь куни эса «Суд ҳужжатлари ва бошқа органлар ҳужжатларини ижро этиш тизимини янада такомиллаштириш чора-тадбирлари тўғрисида»ги фармон имзоланди.\nФармон билан Суд ҳужжатлари ва бош қа органлар ҳужжатларини ижро этиш са марадорлигини ошириш бў йича республика кенгаши ва ҳудудий кенгашлар ташкил этилади. Рес публика кенгашига Бош прокурор, ҳудудий кенгашларга эса ҳокимлар раислик қилади, кенгашлар жойларда мажбурий ижро бўйича юзага келаётган муаммоларнинг сабабларини ўрганиб, бартараф этиш чораларини кўради. Ижро ҳаракатлари жараёнида зиддиятли ва низоли ҳолатларнинг сабаблари аниқланиб, уларни бартараф этиш чоралари кўрилади. Бу жараёнга халқ депутатлари туман (шаҳар) кенгаши депутатлари, фуқаролик жамияти институтлари ҳамда оммавий ахборот воситалари вакиллари кенг жалб этилади.\n2021 йил 1 январдан бошлаб бюронинг ҳудудий бошқармалари ва туман (шаҳар) бўлимлари бошлиқлари ўз фаолияти тўғрисида Қорақалпоғистон Жўқорғи кенгеси, вилоят, туман ва шаҳар халқ депутатлари кенгашларига ҳар ярим йилда ҳисобот бериб боради.\n2020 йил 1 декабрдан бош лаб жиноят натижасида давлатга етказилган зарар, давлат божлари, жиноий ва маъмурий жарималар, давлат фойдасига бошқа турдаги ундирувлар ҳамда давлат даромадига ўтказиладиган мулкни сотишга оид ижро ҳужжатлари бўйича тушган пул алоҳида ғазначилик ҳисобрақамида жамланади ва «Темир дафтар», «Аёллар дафтари» ва «Ёшлар дафтари»га киритилган фуқароларни қўллашга йўналтирилади.\nЭътиборингизни яна бир муҳим жиҳатга қаратсам. Бюрода мулкий ҳуқуқларни рўйхатга олиш, ишга тиклаш ва иш ҳақи ундириш, жарима ва коммунал тўловларни тўлаш каби 8 тоифадагимажбурловсиз ижро ишлари ҳам мавжуд.\nБу каби ишлар ҳозир 1,6 миллиондан ортиқ бўлиб, иш ҳажмининг 35 фоизини, 400 минг сўмгача бўлган маб лағларни ундиришга оид ҳужжатлар эса 60 фоизни ташкил этмоқда, бу ўз-ўзидан давлат ижроларининг юкламасига салбий таъсир қилади.\nШунинг учун суд қарорларини ижро этишнинг соддалаштирилган тартиби жорий қилиниб, ижросини таъминлаш натижасиз бўлгандагина бюро органларига тақдим этиш тартиби йўлга қўйилди.\nЭндиликда бюрода юритувдаги ижро ҳужжатларининг тоифаланиши ва тааллуқлилиги ҳам белгиланди. Бу тамойил аввало камбағал ва муҳтож оилаларнинг моддий таъминотини яхшилашга хизмат қилади.\nБюронинг марказий аппарати: базавий ҳисоблаш миқдорининг 100 000 баравари ва ундан ортиқ суммани ундиришни назарда тутувчи ижро ҳужжатлари; хорижий ва халқаро тоифадаги давлат органлари, дипломатик ваколатхоналари ва консуллик муассасалари, халқаро ҳукумат ташкилотлари ва уларнинг ваколатхоналари, шунингдек, уларнинг дипломатик иммунитетга эга бўлган ходимларига нисбатан берилган ижро ҳужжатлари; алоҳида муҳим аҳамиятга эга бўлган ижро ҳужжатлари бўйича иш олиб боради.\nҲудудий бошқармалар: базавий ҳисоб лаш миқдорининг 50 000 бараваридан 100 000 бараваригача суммани ундиришни назарда тутувчи ижро ҳужжатлари; ижро ҳужжати бўйича қарздор-юридик шахс хорижий давлатнинг резиденти ҳисобланган ижро ҳужжатлари ва алоҳида муҳим аҳамиятга эга бўлган ижро ҳужжатлари бўйича иш юритади.\nТуман ва шаҳар бўлимлари эса юқоридаги тоифага эга бўлмаган ижро ишлари билан шуғулланади.\nБюрода алоҳида муҳим аҳамиятга эга бўлган ижро ҳаракатларини олиб борадиган 15 та туманлараро ихтисослашган бўлимлар ташкил этилади.\nЯна бир янгилик шуки, 2021 йил март ойидан бошлаб хатланган мулкларнинг шаффоф ва очиқ, қулай нархларда электрон савдо ташкилотларида сотилиши йўлга қўйилади. Содда қилиб айтганда, мулкнинг интернет дўконларида сотилиши аҳоли учун ҳам қулай бўлади.\nЯхши биламизки, доимо долзарб бўлган алимент ишлари 367 мингга яқин боланинг келажаги билан боғлиқдир. Шу боис 2021 йилдан бошлаб алиментни ҳисоблаш ва тўлаш устидан автоматлаштирилган назорат тизими йўлга қўйилади. Бу эса алиментнинг эгасига ўз вақтида етказилишини таъминлайди.\nЖамоатчиликнинг оммавий ахборот воситалари ва ижтимоий тармоқларда билдираётган эътироз ва таклифларини инобатга олиб, ходимларнинг касб этикаси ва маданиятини оширишга зарурият туғилмоқда.\nШунга асосан 2021 йил 1 январга қадар давлат ижрочиси лавозимини эгаллаб келган барча ходимлар махсус дастур асосида Бош прокуратура академиясида қайта тайёргарликдан ўтади, курсларни қониқарли тамомлаган ҳолдагина ишини давом эттиради.\nЎқув курсларида касб одоби, психология, зиддиятларни ҳал қилиш ва вақтни бошқариш («тайм-менежмент») асосларидан сабоқ олишади.\nЭнди намунали ижрочиларни рағбатлантириш мақсадида ҳар йили «Йилнинг энг яхши давлат ижрочиси» танлови ўтказилади.\nСуд ва бошқа органлар қарорларининг ижроси мамлакатимизда қонун устуворлиги ва ижтимоий адолатни таъминлашда муҳим аҳамият касб этади. Шу боис фаолиятимизни янги босқичга олиб чиқаётган мазкур фармон ижросини сўзсиз таъминлаш, олдимизга қўйилган вазифаларни ўз вақтида ва самарали амалга ошириш устувор вазифамиздир.


Расмий хабар: Ўзбекистонда куйдирги касаллиги борасида хавотирга ўрин йўқ - 7 Июля 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2018-03-23, 7:32 AM\nГлавная » 2016 » Июль » 7 » Расмий хабар: Ўзбекистонда куйдирги касаллиги борасида хавотирга ўрин йўқ\nРасмий хабар: Ўзбекистонда куйдирги касаллиги борасида хавотирга ўрин йўқ\nБироз аввал эътиборингизга ижтимоий тармоқларда Ўзбекистонда куйдирги касаллиги тарқалгани билан боғлиқ мақоламизни тақдим этган эдик. Унда Тошкент шаҳар Давлат ветеринария бошқармаси, Ўзбекистон Республикаси Давлат санитария эпидемиология назорат маркази, Korzinka.uz супермаркетлар тармоғи мутасаддиларининг айни мавзудаги мулоҳазалари ҳам берилган эди.\nУларнинг умумий фикрига кўра, ижтимоий тармоқларда тарқалган суратлар ва маълумотлар асоссиз. Бироқ Соғлиқни сақлаш борасидаги дунё миқёсидаги ташкилотлар куйдирги ва шу каби қатор юқумли касалликларнинг авж олаётгани ва тарқалаётганини инкор этмаяпти. Жаҳон соғлиқни сақлаш ташкилоти ва Ҳайвонлар соғлиғини ҳимоя қилиш халқаро ташкилоти маълумотларига кўра, айрим мамлакатларда бир қатор хавфли юқумли касалликлар, хусусан, куйдирги, Қрим-Конго геморрагик иситмаси бўйича вазият мураккаб бўлиб турибди.\nБизнинг мамлакатимизда бундай даҳшатли касалликнинг тарқалмаслиги учун бунга жавобгар ташкилотлар томонидан барча чоралар кўрилаётганига ишонамиз.\nБугун, 7 июль куни ЎзА нашрида Ўзбекистон Республикаси соғлиқни сақлаш вазирининг ўринбосари, Ўзбекистон Республикаси Давлат санитария-эпидемиология назорат маркази бош врачи Саидмурод Саидалиевнинг шу мавзудаги интервьюси чоп этилди. Ушбу интервьюда юртимиз аҳолисини қизиқтирган қатор саволларга жавоб бор.\nСаидмурод Саидалиев, Давлат санитария-эпидемиология назорат маркази бош врачи:\n— Мамлакатимизда санитария-эпидемиология хизматини такомиллаштириш, моддий-техник базасини мустаҳкамлаш, соҳага замонавий техника ва технологияларни жорий этишга қаратилаётган доимий эътибор эпидемиологик барқарорликни сақлаш ва юқумли касалликларнинг олдини олишда муҳим омил бўлмоқда.\nТегишли вазирлик, идора ва ташкилотлар, илмий-тадқиқот ва тиббиёт муассасалари, санитария-эпидемиология, ветеринария соҳаси мутахассислари, жамоат тузилмалари иштирокида профилактика ва эпидемияга қарши чора-тадбирлар режаси қабул қилиниб, изчил равишда ҳаётга тадбиқ этилаяпти. Жойлардаги санитария назорати, ветеринария пунктлари фаолиятини янада такомиллаштириш, озиқ-овқат маҳсулотлари сифатини қатъий назоратга олишга алоҳида эътибор қаратилмоқда. Амалга оширилаётган илмий-амалий ишлар натижасида куйдирги касаллиги ва бошқа хавфли юқумли касалликларни келтириб чиқарувчи табиий ўчоқлар устидан доимий лаборатория мониторинги юритилаяпти.\nБу йил қиш одатдагидан анча илиқ келди. Бу хавфли юқумли касалликларни келтириб чиқарувчи ҳашаротларнинг кўпайишига замин яратди. Бундай вазиятда ушбу ҳашаротлар яшайдиган ҳудудларда кузатув, мониторинг назорат ишларини кучайтириш, дезинфекция, дезинсекция, дератизация ишларини тизимли асосда ташкил этиш муҳим аҳамиятга эга. Олимлар ва мутахассислар арбовирусли инфекцияларнинг этиологияси, эпидемиологияси, эпизоотологиясини ўрганиш юзасидан илмий изланиш олиб бормоқда.\nАйтиш жоизки, куйдирги ва Қрим-Конго геморрагик иситма касаллиги қўзғатувчиларининг асосий манбалари чорва моллари ҳисобланади. Шу боис профилактика чора-тадбирларини аввало чорва моллари ўртасида ўтказиш, ветеринария пунктлари ва лабораторияларининг салоҳиятини юксалтириш муҳим аҳамиятга эга. Ана шу вазифаларни бажариш юзасидан кенг қамровли ишлар амалга оширилаётир. Чорва молларини ўз вақтида ветеринария кўригидан ўтказиш, юқумли касалликларга қарши эмлаш йўлга қўйилган. Мол сўйиладиган замонавий кушхоналар, майдончалар барпо этилиб, улар зарур воситалар билан жиҳозланган. Сифатли гўшт ва гўшт маҳсулотларини ишлаб чиқариш, истеъмолчига санитария талабларига мос ҳолда етказиш тизими шаклланган.\nКуйдирги ва бошқа хавфли юқумли касалликларнинг инсонлар орасида учрашининг олдини олиш борасида санитария-эпидемиология соҳаси ва тиббиёт ходимлари томонидан тизимли ишлар амалга оширилаётир. Чегара ҳудудларида фаолият юритаётган санитария назорати пунктларида четдан кириб келаётган хорижий фуқаролар тиббий кўрикдан ўтказилмоқда. Тиббиёт ходимлари ҳушёрлигини ошириш мақсадида жойларда малака ошириш машғулотлари, семинар-тренинглар ташкил этилмоқда. Бу жараёнда касалликнинг этиологияси, эпидемиологияси, диагностикаси, клиникаси, профилактика ва даволашнинг самарали усуллари юзасидан тажриба алмашилмоқда.\nИлмий манбаларда куйдирги касаллиги бактериясининг спорали шакли ташқи муҳитга ўта чидамли экани қайд этилган. Олимлар унинг узоқ йилларгача тупроқда тирик сақланиш хусусияти борлигини аниқлаган. Ҳайвонлар касалликни тупроқда ётган ана шу споралар орқали юқтиради. Қрим-Конго геморрагик иситмаси чорва молларида учрайдиган каналар орқали тарқалади.\nБундай касалликлар одамларга юққанда, яширин даври бир неча кунгача давом этади. Куйдиргида баданда яра пайдо бўлади. Қрим-Конго геморрагик иситмасида ҳарорат кўтарилиб, баданга тошмалар тошади, заҳарланиш аломатлари намоён бўлади, қон кетади. Бундай ҳолатларда зудлик билан тиббиёт ходимларига мурожаат қилиш зарур. Уйда ўзи билганича даволаниш оғир асоратларга олиб келиши мумкин. Шифохоналарда бундай хасталикларни барвақт аниқлаш ва самарали даволаш учун барча шароит яратилган.\nБундай муаммолар келиб чиқишининг олдини олиш ҳар бир инсондан тиббий маданият ва ўз саломатлигига эътиборли бўлишни талаб этади. Бунинг учун соғлом турмуш тарзига, санитария-гигиена қоидаларига тўла риоя этиш лозим. Уйларда қорамол боқишда молхоналарни тоза тутиш, гўнг ва бошқа чиқиндиларнинг йиғилиб қолиши оқибатида турли инфекцияларнинг пайдо бўлишига йўл қўймаслик ҳамда дезинфекция, дезинсекция тадбирларини ўтказиш, ҳайвонларни йилига бир маротаба куйдирги касаллигига қарши профилактик эмлатиш, ҳайвонларда бирор-бир касаллик аломатлари кузатилганда дарҳол ҳудудий ветеринария хизматига мурожаат этиш даркор.\nБугунги кунда аҳолига бу борада қулайлик яратиш ва эпидемияга қарши тадбирларни ўз вақтида ташкил этиш мақсадида туманларда санитария-эпидемиология, ветеринария ходимлари, шифокорлар, маҳалла фаоллари ҳамкорлигида махсус гуруҳлар тузилиб, улар хонадонларда чорва молларини кўрикдан ўтказиш, ҳудудларда санитария-эпидемиология ҳолатини барқарор сақлаш бўйича иш олиб бормоқда.\nАҳолининг тиббий маданиятини ва ҳушёрлигини ошириш мақсадида маҳаллаларда тиббий тарғибот тадбирлари ташкил этилмоқда. Мобиль телефонларга ўта хавфли юқумли касалликлардан ҳимояланиш бўйича sms-хабар жўнатиш йўлга қўйилди. Оммавий ахборот воситаларида мутахассисларнинг чиқишлари, махсус кўрсатув, эшиттиришлар ташкил этилмоқда. Бундай тадбирлардан кўзланган мақсад юқумли касалликлар бўйича маълумот бериш, эпидемиологик барқарорликни таъминлаш, пировард натижада инсон саломатлигини асрашдир. Бу борада яратилаётган замонавий шароитлардан оқилона фойдаланиш, мамлакатимизда санитария-эпидемиология ҳолати барқарорлигини таъминлашга ҳисса қўшиш ҳар биримизнинг бурчимиздир. Бинобарин, ҳеч қандай хавотирга ўрин йўқ.\nМамлакатимизда куйдирги каби кўплаб юқумли касалликларнинг аҳоли ўртасида тарқалмаслиги, эпидемиологик барқарорликни таъминлаш учун қатор ишлар амалга оширилаётган бир вақтда, Ўзбекистонда яшовчи ҳар бир фуқаро шахсий гигиенага, тозаликка, уй ҳайвонларининг ўз вақтида, муттасил равишда эмланишига аҳамият бериши лозим. Қадимдан ота-боболаримиз кичик ёшдаги болаларга "Қўлингни юв, микроблар кир қўлларни яхши кўришади, касал бўлиб қолмай десанг, қўлларингни тоза тут”, дейишарди. Ота-боболаримиз бизга айтган ўша сўзларда саломатлигимизнинг асоси мужассам. Тозаликка, гигиенага эътибор қаратилса, ишонамизки бизнинг тинч ва осойишта ўлкамизга ҳеч қандай касаллик яқин кела олмайди.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 1014 | | Теги: Yangilik, newsuz, uznews, xabarlar, habarlar, Новости, Yangiliklar, ahborot, news | Рейтинг: 0.0/0


Самарқанд вилоят ҳокими аҳолига мурожаатида энг кўп қайси сўзлардан фойдаланди? - Review.uz\nСамарқанд вилоят ҳокими Эркинжон Турдимов йил сарҳисоби бўйича аҳолига қилган мурожаатида 4279 та сўз ишлатди. Иқтисодий тадқиқотлар ва ислоҳотлар марказининг вилоят филиал ходимлари ҳокимнинг мурожаатда ишлатган сўзларидан нималарга асосий эътибор қаратилаётганини аниқлашди.\nРеспубликамизда сўнгги йилларда туман, шаҳар ва вилоят ҳокимлари томонидан ҳар йили амалга оширилган ишлар якуни ҳамда келгуси йилда ҳудудни комплекс ривожлантиришга бағишланган мурожаатлари анъанага айланиб бормоқда.\n2021 йил 17 декабрь куни Самарқанд вилоят ҳокими Э.Турдимов Халқ депутатлари Самарқанд вилояти Кенгашининг навбатдаги эллигинчи сессиясида вилоятда 2021 йилда амалга оширилган ишлар якуни ҳамда 2022 йилда вилоятни комплекс ривожлантириш, аҳоли ҳаётини яхшилаш бўйича энг муҳим йўналиш ва вазифалар тўғрисида аҳолига мурожаат қилди.\nСессияда вилоят ташкилотлари раҳбарлари, фаол ёшлар, тадбиркорлар, журналист ва блогерлар иштирок этди. Вилоят ҳокимининг аҳолига мурожаати ҳокимликнинг facebook расмий саҳифасида ва вилоят телеканалида эфирга узатилди.\nВилоят ҳокими ўз мурожаатида жами 4279 та сўздан фойдаланган. Мурожаатда энг кўп ишлатилган сўзлар – бу “маҳсулот” - 34 марта, “саноат” - 22 марта, “таълим” - 18 марта, “қиймат” - 13 марта, “йўллар” – 6 марта, “ичимлик” – 11 марта, “туризм” - 12 марта, “ёшлар” – 10 марта, “тадбиркор” - 17 марта, “хизмат” – 17 марта, “экспорт”-14 марта, “импорт” – 2 марта, “электр” - 6 марта, “газ” – 4 марта, “оилавий” – 6 марта, “дафтар” – 16 марта, “беш” – 5 марта, “янги иш ўринлари” – 9 марта, “кичик саноат зоналари” – 4 марта, “Самарқанд” - 17 марта, Ургут - 9 марта такрорлаган. Ушбу йўналишларга эътибор қаратгани албатта, бежиз эмас.\n“Маҳсулот”, “саноат”, “экспорт”, “хизмат” йўналишлари бўйича, жорий йилда давомида вилоятда ялпи ҳудудий маҳсулот ҳажми ўтган йилнинг мос даврига нисбатан 8,4 фоизга, саноат маҳсулотлари ҳажми 9,2 фоизга, хизматлар кўрсатиш 25,6 фоизга, қишлоқ хўжалиги маҳсулотлари ҳажми 4,1 фоизга ҳамда қурилиш-пудрат ишлари 14,3 фоизга ўсиши кутилмоқда. Аҳоли жон бошига саноат маҳсулотлари 5,4 млн. сўмни, хизматлар 4,9 млн. сўмни ва қишлоқ хўжалиги маҳсулотлари 9,6 млн. сўмни ташкил этади.\nСаноат маҳсулотлари ишлаб чиқариш ўтган 2020 йилга нисбатан ошди, жумладан, енгил саноат маҳсулотлари 1,3 мартага, металлургия маҳсулотлари 2 мартага ва электротехника маҳсулотлари 1,4 мартага оширилди.\nШунингдек, маҳаллийлаштириш дастурига мувофиқ, маҳаллий 21 та корхоналар томонидан қиймати 703 млрд. сўмлик 47 турдаги маҳсулотлар ишлаб чиқарилди.\n“Ургут” эркин иқтисодий зонасида жорий йилнинг 1 декабрь ҳолатига умумий қиймати 286 млн. доллар бўлган 60 та лойиҳа ишга туширилиб, 4 700 дан ортиқ янги иш ўринлари яратилган бўлса, 11 ой давомида 2 трлн 20 млрд. сўмлик маҳсулот ишлаб чиқарилиб, 57 млн. доллар миқдорида маҳсулотлар экспорти амалга оширилди.\nКичик саноат зоналарида ҳам 92 та лойиҳа ишга туширилиб, 380 млрд. сўмлик инвестициялар киритилди ва 1558 та янги иш ўринлари яратилди.\n2021 йилда маҳаллий бюджетнинг қўшимча маблағлари ҳисобидан 430 млрд. сўм маблағлар ижтимоий-инфратузилма ва аҳолини қўллаб-қувватлаш тадбирларига йўналтирилди.\nСаноат маҳсулотлари ишлаб чиқаришни кенгайтириш, янги лойиҳаларни амалга ошириш натижасида ўтган 11 ойда 402 млн. доллар миқдордаги маҳсулотлар экспортга чиқарилди, яъни бунда саноат маҳсулотлари экспорти 298 млн. долларни ва қишлоқ хўжалиги маҳсулотлари 104 млн. долларни ташкил этди.\n“Тадбиркорлик” йўналиши бўйича вилоятда “Тадбиркор бой бўлса, халқ ҳам, давлат ҳам бой бўлади” деган тамойилни давом эттирган ҳолда барча даражадаги тадбиркорлар сони 98,1 мингтага етказилди, шу йилнинг ўзида 20,5 мингта ташкил этилди. Оилавий тадбиркорлик дастурлари доирасида 866 миллиард сўм кредит ажратилди, 11 минг 427 нафар ёшлар ва хотин-қизлар тадбиркорликка ўқитилди. Тадбиркорлик фаолиятини қўллаб-қувватлаш давлат жамғармаси ҳисобидан 100 миллиард сўмдан ортиқ компенсация маблағлари ажратилади.\nНатижада, ялпи ҳудудий маҳсулотда кичик бизнес ва хусусий тадбиркорликнинг улуши 2021 йил якунига қадар 74,7 фоизга етади.\n“Янги иш ўринлари” ва “бандлик” йўналишлари бўйича жорий йил якуни билан 5,1 трлн. сўмлик 1 607 та лойиҳалар тўлиқ ишга тушиши таъминланади ва ушбу лойиҳалар бўйича 13,2 мингта янги иш ўринлари яратилади. 2022 йилда ҳам қиймати 7,1 триллион сўм бўлган 772 та лойиҳаларни ишга тушириш натижасида 14,4 мингта янги иш ўринлари яратиш белгилаб олинган.\nЖорий йилда 77,4 минг нафар фуқароларнинг бандлиги таъминланмоқда. Барча йўналишларда давлатимиз томонидан 4 488 нафар фуқароларга 92 млрд. сўмлик субсидиялар ажратилди. Шунингдек, “Темир дафтар”, Аёллар дафтари” ва “Ёшлар дафтарига” киритилган 8,1 минг нафар ишсиз фуқароларни касбга тайёрлаш, қайта тайёрлаш ва уларнинг малакасини ошириш учун 13,2 млрд. сўм маблағ ажратилди.\n“Дафтар”лар йўналиши бўйича вилоятда “Темир дафтар”га киритилган 52 479 та оилаларга “Саховат ва кўмак” умумхалқ ҳаракати доирасида 67,1 млрд. сўмлик ёрдамлар кўрсатилди. Дафтардаги 67 374 нафар ишсиз фуқароларнинг бандлиги таъминланди.\nНатижада 50 258 та (96 фоиз) оилалар “Темир дафтар”дан чиқарилди. Бугунги кунда дафтарда 2 221 та (4 фоиз) оилалар қолмоқда.\n“Аёллар дафтари”га 30 ёшдан юқори бўлган 81 612 нафар аёллар рўйхатга киритилган бўлиб, кўрилган чора-тадбирлар натижасида 81 191 нафар (99,5 фоиз) хотин-қизлар дафтардан чиқарилди.\nШунингдек, “Ёшлар дафтари”га ҳам 72 минг 685 нафар ёшлар киритилиб, амалга оширилган ишлар натижасида 70 минг 292 нафар (96,7 фоиз) ёшлар дафтардан чиқарилди. Ҳозирда 2 минг 393 нафар (3,3 фоиз) ёшлар дафтарда қолмоқда.\n“Таълим” ва “соғлиқни сақлаш” йўналишлари бўйича вилоятда мактабгача таълимни ривожлантириш борасида жорий йилда 1 минг 121 та, шундан 9 та давлат, 8 та нодавлат (хусусий), 1 минг 89 та оилавий ва 15 та давлат хусусий шерикчилик асосидаги боғчалар ташкил этилди.\nЙил якунига қадар 234 минг 762 нафар 3-7 ёшгача бўлган болаларни мактабгача таълим билан қамраб олиш ҳисобига, қамров даражаси 68,9 фоизга етади.\nЖорий йилда 902 та мактабларда 446 млрд. сўмлик маблағлар эвазига қурилиш-таъмирлаш ишлари олиб борилди.\nБугунги кунда вилоятимизда олий таълим муассасалари ва уларнинг филиалларида 63 минг 338 нафар талаба таҳсил олмоқда. Бу ўтган беш йиликка нисбатан 2,5 баробарга кўпдир. 2016 йилда 26 минг 692 нафар талаба таҳсил олган.\nСоғлиқни сақлаш соҳасига қарийб 2,0 млн. евро маблағлар эвазига Онкологик марказига ички ва ташқи нур терапия аппаратлари ўрнатилиб, беморларда нур терапияси амалиёти йўлга қўйилди. Шунингдек, кардиология марказига ҳам 30 млрд. сўм маблағлар ҳисобидан 48 турдаги замонавий тиббий жиҳозлар ўрнатилди.\n“Йўл” ва “ичимлик суви” таъминоти йўналишлари бўйича жорий йилда 1 трлн. 146 млрд. сўмлик маблағлар ҳисобидан 1 минг 116 километр автомобил йўллари таъмирдан чиқарилди ва 8 та кўприкларда таъмирлаш ишлари амалга оширилди.\nТуман ва шаҳарлардаги 800 километрлик ички хўжалик йўллари таъмирланди ва 27 та янги кўприклар қурилди.\nБугунги кунда, вилоят аҳолисининг 58,9 фоизи тоза ичимлик суви билан таъминланган. 2021 йилда 286 млрд. сўм маблағлар эвазига 210 та маҳаллада 545,4 километр тармоқлар 69 та сув иншоотлари реконструкция қилинди ва янгидан қурилиб фойдаланишга топширилди.\nСамарқанд вилоятини 2022 йилда ижтимоий-иқтисодий ривожланишини асосий йўналишлари:\nБиринчидан, 2022 йилда “Ургут” эркин иқтисодий зонаси ва кичик саноат зоналарида янги 180 та лойиҳалар ишга туширилиб, ишлаб чиқариш ҳажми 3 трлн 738 млрд.сўмга етади ва маҳсулотлар экспорти 135 млн.доллардан ошади. Бунинг натижасида келгуси йилда ялпи ҳудудий маҳсулот ҳажми 59 трлн. сўмга етиб, 7,3 фоизга ҳамда саноат маҳсулотлари ҳажми 25 трлн. сўм ёки 8,6 фоизга ўсиши кутилмоқда.\nИккинчидан, яқин беш йил ичида тўқимачилик саноатида умумий қиймати 750 млн. долларлик 182 та лойиҳалар ишга туширилиб, ип-калавани қайта ишлашни матогача етказиш даражаси 100 фоизга чиқарилади.\nУчинчидан, Қурилиш материаллари саноатида Нуробод, Қўшрабод, Нарпай, Пастдарғом, Пахтачи туманлари ва Каттақўрғон шаҳрида 1,4 млрд. долларлик 21 та лойиҳа амалга оширилади.\nТуртинчидан, Пастдарғом, Жомбой, Самарқанд туманлари ва Самарқанд шаҳрида электротехника соҳасида 200 млн. долларлик инвестициялар ҳисобига алоҳида саноат кластери ишга туширилади. Натижада, вилоятда маиший техника ишлаб чиқариш ҳажми 10 баробарга, экспорти 6 баробарга оширилади ҳамда 33,5 мингта иш ўринлари яратилади.\nБешинчидан, келгуси 5 йилда қатор йирик “мега-лойиҳалар”нинг ишга туширилиши натижасида вилоят “Инновацион Саноат Хаби”га айланади. Бу эса келгуси йилда экспорт ҳажмини 2021 йилга нисбатан 1,5 баробарга ошишига олиб келиши кутилмоқда.\nОлтинчидан, янги иш ўринлари бўйича 2022 йилда ҳам қиймати 7,1 трлн. сўм бўлган 772 та лойиҳаларни ишга тушириш натижасида 14,4 мингта янги иш ўринлари яратилади. 2022 йилда 230 минг ишсиз фуқаролар бандлигини таъминлаш ва янги иш ўринлари яратиш бўйича алоҳида дастур ишлаб чиқилган. Дастурга кўра 23 минг 170 нафар фуқаролар 985 та ҳудудий ва давлат инвестиция лойиҳаларига, 20 минг 400 нафар фуқаролар пахта ва ғалладан қисқарадиган майдонни ижарага бериш орқали, 14 минг 235 нафар фуқаролар 1254 та ижтимоий ва ишлаб чиқариш инфратузилма объектларини ташкил этиш ҳисобига, 18 минг 62 нафар фуқаролар оилавий тадбиркорликни ривожлантириш дастури ҳисобига, 54 минг 207 нафар фуқаролар бандлик жамғармалари ҳисобига, 5 минг 807 нафар фуқаролар хизматлар соҳаси ва лидер тадбиркорларга бериладиган имтиёзли банк кредитлари ҳисобига (ПҚ-5113, ПҚ-5214), 26 минг 157 нафар фуқароларни расмий легаллаштириш ҳисобига, 72 минг 431 нафар фуқароларни ғалладан бўшаган майдонларга такрорий экинлар экиш ҳисобига, 1 минг 338 нафар фуқароларни қўшимча лойиҳаларни шакллантириш ҳисобига бандлиги таъминланади.\nЕттинчидан, вилоятни узоқ ҳуддудлари аҳолисини ичимлик суви билан таъминлаш борасида 2022 йилда ҳам дастурлар, қўшимча лойиҳалар доирасида 666 млрд. сўмлик маблағлар сарфланиши режалаштирилган бўлиб, ичимлик суви қамров даражасини 62,5 фоиздан 64,3 фоизга етказиш белгиланган. 2022 йилда 196 та маҳаллаларга 337 та трансформатор пунктлари ва 2 та нимстанциялар қуриш, 1230 километр электр узатиш тармоқларини реконструкция қилиш ва янгилаш, 54 километр газ тармоқларини қуриш ва мукаммал таъмирлаш ҳамда узлуксиз аҳолига газ балонлари етказиб бериш белгиланган.\nСаккизинчидан, туризм инфратузилмасини ривожлантириш доирасида келгуси йилда 212 гектар ер майдонида “Самарқанд бизнес ва туризм маркази” барпо этилмоқда. Унда, халқаро конгресс маркази, “Абадий шаҳар” карвонсарой мажмуаси, 8 та меҳмонхона, дам олиш ва кўнгилочар объектлар, ҳунармандчилик маркази, сунъий сув ҳавзалари қурилади.\nТуристларга сифатли хизмат кўрсатишни кенгайтириш мақсадида, 150 дан ортиқ янги меҳмонхона ва оилавий меҳмон уйлари ташкил этилиб, ётоқ ўринлар сони 17 мингтага етказилади.\nТўққизинчидан, 2022 йилда ҳам хизматлар ҳажмини бир ярим баробарга ошириб, 28 трлн. сўмга, етказиш режалаштирилган. Бунда қиймати 212 млн. долларлик майдони қарийб 400 минг квадрат метр бўлган 7 та йирик савдо хизмат кўрсатиш комплекслари ташкил этилади.\nЎнинчидан, оилавий тадбиркорлик дастурлари доирасида 866 млрд. сўм кредит ажратилиб, 2836 та (307,9 гектар) ер участкалари, 299 та бўш бино ва иншоотлар тадбиркорлик субъектларига аукцион орқали сотилади. Шунингдек, Самарқанд шаҳрини яшаш учун қулай ва жозибадор “миллионли яшил шаҳар”га айлантириш учун амалий ишлар бошланди. Бунинг учун, Самарқанд, Пастдарғом, Оқдарё ва Тойлоқ туманлари ҳудудидан 18 минг гектар майдонлар шаҳар таркибига қўшилмоқда.


Жанубий Корея немис машиналарини Германияга қайтармоқда » Ўзбекистон янгиликлари – Zamin.uz\nЖанубий Корея немис машиналарини Германияга қайтармоқда\n20 апрель 2017, 07:19\nЖанубий Корея 2,5 мингта Audi ва Volkswagen машиналарини ортга – Германияга жўнатмоқда. Бу ҳақда Kun нашри хабар бермоқда. Қайтариладиган машиналар "дизель можароси" сабабли мамлакатда сотилиши тақиқланган машиналардир.\nАхборот агентлиги маълумотларига кўра, автомобиллар 2016 йилдан бери Пхёнтхэк портида турибди. Ҳозирда у ерда немис брендларига қарашли 10 мингтадан кўпроқ автомобиль бор. Айни вақтда 1,3 мингта Audi ва Volkswagen машиналари Германияга қайтарилган, қолган 1,2 мингта машина апрель охирида қайтарилади.\nЖанубий Кореяда ўтган йил охирида Volkswagen автомобиллари сотилиши тўхтатилган. Жанубий Корея ҳукумати 80 модель ва уларнинг модификациялари сертификатларини бекор қилган ва немис компаниясидан 1,7 млрд вон (16,06 млн доллар) миқдорида жарима тўлашни талаб қилган. Умумий ҳолда 200 мингдан кўпроқ машина сертификатлаштиришдан маҳрум бўлган.\nУмумий ҳисобда "дизель можароси" бутун дунё бўйлаб 11 млн та машинага таъсир қилган. Немис компаниясининг АҚШда можаро оқибатларини бартараф этиш сарф- харажатлари 15 млрд долларни ташкил қилмоқда.\nЯнгиликлар » Технология » Жанубий Корея немис машиналарини Германияга қайтармоқда\n13:31 Жанубий Корея интернетга уланиш тезлиги бўйича дунёда биринчи ўринни эгаллади\n18:27 Apple Жанубий Кореяда ўзининг илк чакана дўконини очишни режалаштирмоқда\n14:35 Жанубий Корея Google’га картографик маълумотларни тақдим этмайди\n12:31 LG Nexus 5X услубидаги арзон LG U смартфонини тақдим қилди


Компания ҳақида | YO'L - LOYIHA BYUROSI\n“ЙЎЛ-ЛОЙИҲА БЮРОСИ” МЧЖ\n“Йўл-Лойиҳа бюроси” МЧЖ 1999 йилнинг август ойида “Узгипроавтодор” ва “Узремдорпроект” корхоналарининг илмий-техник базаси ҳамда ходимлари негизида ташкил топган.\n2005 йил 26 октябрда корхона давлат тасарруфидан чиқарилиб, “Йўл-Лойиҳа бюроси” шўъба корхонасига айлантирилган, 2007 йил 10 январдан бошлаб “Йўл-Лойиҳа бюроси” МЧЖ сифатида ўз фаолиятини амалга оширмоқда.\n“Йўл-Лойиҳа бюроси” МЧЖ тузилмаси 15 та бўлимдан иборат.\n“Йўл-Лойиҳа бюроси” МЧЖ замонавий асбоб-ускуналар, жиҳозлар ҳамда лойиҳа-қидирув ишларини бажариш ва Марказий Осиё минтақасида ўхшаши бўлмаган консалтинг хизматларини амалга оширишнинг дастурий таъминоти билан жиҳозланган, чунончи:\n- ТС-600, TCRA-1100 ва TC-1800 рақамли тахеометрлар (Швейцария);\n- GPS SR-261, GPS SR-530 йўлдошли тизимлар;\n- A-3003, DNA-10 рақамли нивелирлар;\n- DISTO RS-232 Электрон рулеткалар;\n- S-3000 Аэрофотосуратларга ишлов берувчи асбоблар (Швейцария);\n- Электрон дефлектометрлар ва бамп интеграторлар (Дания).\n“Йўл-Лойиҳа бюроси” МЧЖ ҳозирги кунда лойиҳа-қидирув ишлари, техник-иқтисодий ҳисоб-китоблар ҳамда хизматларни замонавий ва аниқ асбоб-ускуналар ёрдамида бажариш бўйича Республика ҳудуди ва яқин хориждаги етакчи ташкилотлардан бири ҳисобланади.\nЎзбекистон Республикаси Президентининг 2009 йил 22 апрелдаги 1103-сонли қарорига биноан “Йўл-Лойиҳа бюроси” МЧЖ Ўзбекистон миллий автомагистрали таркибига кирувчи автомобиль йўллари участкалирини қуриш ва реконструкция қилиш бўйича бош лойиҳалаш ташкилоти ҳисобланади.\nБюро мутахассислари АҚШ, Буюк Британия, Германия, Франция, Япония, Швейцария, Чехия ва Словакия давлатларида билим олиб, малака оширишган.\nИшлаб чиқариш жараёни бутунлай компьютерлаштирилган. Автомобиль йўллари, кўприклар, йўлолди иншоотлар, ишлаб чиқариш, жамоатчилик ва фуқаролик қурилиши объектларини ўрта таъмирлаш, тўла таъмирлаш, реконструкция қилиш ишларини, шунингдек янги қурилишларни лойиҳалаштириш ишлари (жумладан экологик лойиҳалар) амалдаги меъёрий ҳужжатларга асосан бажарилмоқда. Сметалар жорий нархларда ишлаб чиқилмоқда.Корхона лойиҳалаштириш ишлари учун зарур бўладиган Ўзбекистон Республикасининг барча амалдаги меъёрий ҳужжатлари, стандартлари, қонунчилик ҳужжатларига, шунингдек хорижий давлатлар стандартларининг бой техник кутубхонасига эга. Корхонада техник архив ва техник кутубхона фаолият мавжуд.\n“ЙЎЛ-ЛОЙИҲА БЮРОСИ” МЧЖ фаолияти доирасига қуйидагилар киради:\nТранспорт инфратузилмаси ва коммуникациялар учун лойиҳалаштириш хизматларини, режалаштириш, моделлаштириш, техник-иқтисодий асослаш қидирув ишлари (геология, геодезия, гидрология), деталли лойиҳалаштириш, иқтисодий ва молиявий таҳлил, қурилиш устидан назорат ва лойиҳани бошқариш, шунингдек кадрларни тайёрлаш борасидаги хизматларни ўз ичига олган ҳолда тўлиқ ҳажмда тақдим этиш.\nБюро йўл, индустриал ва фуқаролик қурилишини лойиҳалаштиришнинг барча турларида фаолдир:\n• умумий фойдаланишдагиавтомобиль йўллари, магистрал йўллар, асосий ва иккинчи даражали йўллар, аэродромлар, тоннелларни таъмирлаш, реконструкция қилиш ва қуришнинг қидирув ва лойиҳалаштириш ишлари;\n• кўприклар, муҳандислик иншоотлари ва ер усти автострадалари – тезюрар шосселарни таъмирлаш, реконструкция қилиш ва қуришнинг қидирув ва лойиҳалаштириш ишлари;\n• шаҳар ташқарисидаги йўлларнинг қидирув ва лойиҳалаштириш ишлари;\n• шаҳар ва қишлоқ магистрал йўлларининг қидирув ва лойиҳалаштириш ишлари;\n• маҳаллий кўчаларнинг қидирув ва лойиҳалаштириш ишлари;\n• йўлларни тадқиқ қилиш ва йўл тўшамасини ҳисоблаш;\n• сув кетказиш, тупроқни текшириш ва геотехник тадқиқотлар;\n• сув кетказиш қурилмалари ва сув ўтказиш қувурларини лойиҳалаштириш;\n• қурилиш материалларини синовдан ўтказиш;\n• темирбетон, бетон ва металл кўприкларнинг қидирув ва лойиҳалаштириш ишлари;\n• осма кўприкларнинг қидирув ва лойиҳалаштириш ишлари;\n• галерея ва ҳимоялаш иншоотларининг қидирув ва лойиҳалаштириш ишлари;\n• автомат тарзда ёнғинни ўчириш мосламаларини лойиҳалаштириш;\n• сигнализация ва қўриқлаш тизимини лойиҳалаштириш;\n• умумий фойдаланишдаги автомобиль йўлларининг бош режасини тайёрлаш;\n• топографик тадқиқотлар ва иншоотлар ҳамда жойни текшириш ишлари;\n• юқори даражада хавфли ва хавфли ишлаб чиқариш объектларини лойиҳалаштириш;\n• ҳаракат хавфсизлигини таъминлашнинг тадқиқот ва лойиҳалаштириш ишлари;\n• ижтимоий-иқтисодий баҳолаш;\n• йўлларни сақлашни режалаштириш ва амалга ошириш;\n• битимларни бошқариш, қурилиш назорати ва реконструкция бўйича янги қурилиш лойиҳалари учун сифатни текшириш;\n• аэропортлар, саноат ва тижорат марказларига олиб борувчи йўлларни режалаштириш, қидирув ва лойиҳалаштириш ишлари;\n• муҳандислик иншоотлари кадастрини олиб бориш;\n• инерт материаллар (чақиқ тош, қум) ишлаб чиқаришини лойиҳалаштириш;\n• асфальтбетон ва бетон қоришмалар ишлаб чиқаришини лойиҳалаштириш.\nЯнги йўлларни лойиҳалаштириш:\n• йўналишлар жойлашувини текшириш;\n• атроф-муҳитга зарар етказилишини баҳолаш;\n• транспорт ҳаракатини текшириш;\n• лойиҳани техник-иқтисодий асослаш;\n• дастлабки ва деталли лойиҳалаштириш;\n• шартномавий режалар, хусусиятлари ва сметалари;\n• материаллар манбасини текшириш ва синовдан ўтказиш;\n• битимларни бошқариш, қурилиш устидан назорат қилиш;\n• қувватларни модернизациялаштириш ва хавфсизликни ошириш;\n• йўлларни таъмирлаш, реконструкция қилиш, янгилаш лойиҳасини ишлаб чиқиш ва қурилиш ишлари комплексини ўтказган ҳолда йўлларни янгидан жойлаштириш;\n• муҳандислик коммуникацияларини лойиҳалаштириш;\n• йўлолди минтақаси объектларини (дам олиш майдончалари, АЁҚШ, кемпинглар, мотеллар) лойиҳалаштириш;\n• йўл хизмати биноларини лойиҳалаштириш;\n• маъмурий биноларни лойиҳалаштириш;\n• йўл инфратузилмаси саноат корхоналарини лойиҳалаштириш;\n• божхонадан ўтиш жойларини лойиҳалаштириш.\n• учиш-қўниш тасмаларини лойиҳалаштириш;\n• ҳаво кемаларининг турар жойларини лойиҳалаштириш.\n• тўхтаб туриш жойларини лойиҳалаштириш;\n• сув йўллари ва сув кетказиш иншоотларини лойиҳалаштириш;\n• йўл соҳаси мутахассисларини ўқитиш ва малакаларини ошириш.\n«YO`L-LOYIHA BYUROSI» МЧЖнинг асосий вазифаси Ўзбекистон Республикасининг умумий фойдаланишдаги автомобиль йўллари, йўл ўтказгичлар, кўприклар ва бошқа сунъий иншоотларни қуриш, реконструкция қилиш, тўла ва бош турдаги таъмирлаш бўйича керакли лойиҳа-смета ҳужжатларини ишлаб чиқиш ҳисобланади. Шунингдек, лойиҳаларни, автомобиль йўлларига дахлдор меъёрий-ҳуқуқий ҳужжатларни такомиллаштириш, махсус тажриба-лаборатория, илмий-тадқиқот ишларни, Ўзбекистон Республикасидаги автомобиль йўллари, кўприклар ва бошқа сунъий иншоотларни диагностика қилиш, ҳамда корхона уставида кўрсатилган бошқа вазифа ва ишларни амалга ошириш ҳисобланади.


ССВ: Юртимизга АҚШдан коронавирусга қарши 3 миллион 60 доза Moderna вакцинаси келтирилди - zarnews.uz\nССВ: Юртимизга АҚШдан коронавирусга қарши 3 миллион 60 доза Moderna вакцинаси келтирилди\nЎзбекистонга коронавирусга қарши 3 миллион 60 доза Moderna вакцинаси олиб келинди. Вакцина АҚШ томонидан Жаҳон соғлиқни сақлаш ташкилотининг COVAX дастури доирасида ажратилган бўлиб, айни шу сонияларда махсус ҳаво қатнови воситасида АҚШнинг Алабама штатидан юртимизга етказиб берилди.\nАэропортда юкни қабул қилиб олиш жараёнида Ўзбекистон Республикаси Бош вазири ўринбосари Беҳзод Мусаев, Соғлиқни сақлаш вазири Абдуҳаким Хаджибаев, Санитария-эпидемиологик осойишталик ва жамоат саломатлиги хизмати бошлиғи, Бош давлат санитария врачи Баҳодир Юсупалиев, халқаро миқёсда эса АҚШнинг Ўзбекистондаги Фавқулодда ва Мухтор элчиси Дениэль Розенблюм, USAID нинг Ўзбекистондаги миссияси директори Микаэла Мередит, ЮНИСЕФнинг Ўзбекистондаги ваколатхонаси раҳбари Мунир Маммедзаде, Жаҳон соғлиқни сақлаш ташкилотининг Ўзбекистондаги ваколатхонаси раҳбари вазифасини бажарувчиси Кристофер Фитцпатрик ва бошқа масъуллар иштирок этишди.\nМаълумки, «Moderna» компаниясининг коронавирусга қарши қўлланиладиган 3 миллион 60 доза вакцинасини Ўзбекистон учун АҚШ беғараз кўмак тариқасида ажратди.\nАйтиш лозимки, Moderna Қўшма Штатларда қўлланилаётган 3 та вакцинадан биттаси ҳисобланади. Шунингдек, АҚШ Касалликлар назорати ва уларнинг олдини олиш бўйича маркази (CDC) маълумотига кўра, «Moderna» компаниясининг вакцинаси 94 фоиздан зиёд самарадорликка эга бўлгани ҳолда COVID-19 вируси юқишини бартараф этади.\nАҳамиятли жиҳати, Aмериканинг Moderna вакцинаси ЖССТ томонидан фавқулодда ҳолатларда фойдаланиш учун тасдиқланган («Pfizer», «Johnson & Johnson» компанияларининг вакциналари, шунингдек, «AstraZeneca» компаниясининг икки турдаги препаратидан сўнг) бешинчи вакцина ҳисобланади. ЖССТ экспертлар гуруҳи вакцинанинг вирусга қарши 94,1 фоиз самарадор эканини таъкидлаб, уни 18 ёшдан катта бўлган барча аҳоли гуруҳлари учун тавсия қилган.\nЖССТнинг маълумотига кўра, вакцина кўп дозали флаконда –25ºC дан –15ºC гача бўлган музлатилган суспензия сифатида етказилса-да, флаконларни биринчи дозани олишдан олдин 30 кунгача 2–8°C ҳароратда совутгичда сақлаш мумкин. Бу дегани препаратни жойларга етказиш учун совуқлик занжирини таъминловчи ускуналар бўлиши ҳар доим ҳам шарт эмас. Уни оддий совуткичда ҳам сақласа бўлади. Мазкур вакцина тери остига юборилади, эмлаш 28 кунлик интервал билан икки дозадан иборат.\nТеглар: вакцина ССВ\nТўй ва оилавий маросимлар 100 кишидан кўп бўлмаган ҳолда ўтказилишига рухсат берилди\nЭнди бизни карантин чоралари эмас, вакцинация ҳимоялайди\n8,5 мингдан ортиқ немислар вакцина ўрнига физэритма қабул қилган\nПрезидентликка номзод вакцина масаласига панжа ортидан қаралаётганидан хавотир билдирди\nЎзбек-Хитой вакцинасининг иккинчи ва учинчи дозалари билан эмлаш нима сабабдан 1 ҳафта муддатга тўхтатилди?\nВакцина олиш учун шприц келтириш керакми?


Ўқитувчиларни лицензиялаш қай тартибда жорий этилади? – «Умид» ИДУМИ\nadmin Payshanba Noyabr 21st, 2019 Аттестация Фикр билдирилмаган\nЛицензиялаш ваколатини Халқ таълими вазирлигига топшириш таклифи берилган. Лицензиялаш жараёнини ташкил этиш учун ва жараённинг очиқлик ҳамда шаффофлигини таъминлаш мақсадида вазирлик қошида таълим сифатини баҳолаш ва ходимларни лицензиялаш бўйича мустақил миллий баҳолаш марказини тузиш режалаштирилган. Марказ фаолиятини ташкил этиш учун лицензиялаш ва бу билан боғлиқ жараёнлар бўйича катта тажрибага эга хориж ташкилотларини жалб этиш кўзда тутилган. Бу соҳада маълум тажриба орттирилгандан кейин мустақил фаолият олиб борилади.\nЛицензиялашдан мақсад нима?\n1. Мотивация. Касбий лицензия олган ўқитувчининг ойлик маоши лицензияга эга бўлмаган ўқитувчиларга нисбатан юқорироқ бўлади. Бу эса педагогларнинг ўз устида ишлашига, билим, малака ва кўникмаларини ошириб боришларига туртки бўлади. Рағбат ўз ортидан таълим сифати ошишига ҳам ҳисса қўша олади.\n2. Ҳимоя. Август ва сентябрь ойларида ўқитувчиларга дарс тақсимотида ўқитувчилар орасида норозиликлар пайдо бўлади. Бир фандан икки ўқитувчи ҳар хил соат олади. Лицензия тартиби киритилганидан кейин, лицензияга эга ўқитувчиларга дарс тақсимотида кўпроқ дарс соати олиш имконияти берилади. Лиценцезиясиз ўқитувчилар эса минимал талабларга жавоб бермаганликлари учун камроқ соат оладилар. Бу эса мактаб раҳбарларини ҳимоя қилади.\n3. Баҳолаш. Лицензия имтиҳони нафақат ўқитувчининг билимини баҳолайди, балки унинг психологик ҳолатини ҳам синовдан ўтказади. Нима учун иккинчи мезон киритилди? ОАВ ва ижтимоий тармоқ орқали педагогнинг ўқувчига қўпол муомалада бўлгани, ҳаттоки ургани ҳақида хабарлар тарқалди. Шу билан бирга, ўқитувчиларнинг дарс ташкил этиш маҳорати йўқлиги ҳам таъкидланади. Лицензиядан ўтган ўқувчилар мактабларда таълим сифатини таъминлаб бера олади ва унга ишониб топширилган ёшларнинг баркамол ва билимли бўлиб етишиб чиқишига эришилади.\nЛицензия кимларга бепул берилади?\nҚарор лойиҳасига кўра, касбий лицензия олий, биринчи ва иккинчи тоифали педагоглар учун биринчи мартада имтиҳон асосида бепул берилади. Имтиҳондан ўта олмаган ёки қайта имтиҳон топширишни истаганлар маълум миқдорда пул тўлашлари керак бўлади. Бу борадаги режаларда ўзгаришлар бўлиши мумкин.\nМаълумот учун, ўқитувчиларнинг 3,1 фоизи – олий, 14,6 фоизи – биринчи, 29,4 фоизи – иккинчи малака тоифасига эга педагоглар ҳисобланади. Қолган 52,9 фоизни эса мутахассислар (олий ва ўрта маълумотли, аммо тоифага эга бўлмаганлар) ташкил этади.\nМактаб директорларига лицензия нега керак?\n«Мактаб директорларига менежерлик лицензияси ҳар 3 йилда берилади. Директорлар, асосан, педагогик маҳорати юқори бўлган, ҳурматга сазовор мутахассислар орасидан танлаб олинади. Лекин бунинг ўзи етарли эмас.\nПрезидент видеоселекторларнинг бирида мактаб директорлари малакали бошқарувчи бўлишлари лозимлигини таъкидлаганди. Ҳақиқатан ҳам директор бошқарув кўникмаларига эга бўлиши лозим, чунки мактабни, ўқитувчиларни фақатгина педагогик билим орқали бошқариб бўлмайди. Халқ таълими вазирлиги бу йўналишда бошқарувчи кадрларни етиштириш бўйича ҳам иш олиб боряпти. Режага мувофиқ, мактаб директорлари менежерлик курсларида ўқитилади ва илғор мактаблар тажрибаси ўрганилади», – дея тушунтирди Анвар Умаров.\nattestatsiya, licenziya, аттестация, лицензия, лицензия учителя, учитель, ўқитувчи лицензияси\n← Инглиз тилини ўрганувчилар учун китоб (English for Businessmen. Г. А. Дудкина)\nОна тилидан онлайн тест →


Нега хотин-қизлар учун оёқ кийимлари ишлаб чиқариш ортда қолаётгани аниқланди\nБухорода зардўзлик кенг тарқалган.\nБухорода зардўзлик кенг тарқалган. Энди ана шу санъатни хотин-қизларга мўлжалланган пойабзалларда акс этгани бугун кўпчиликни диққатини тортди. Мазкур коллекция, кўргазмага кириш жойида жойлаштирилгани учун балки кўпчиликнинг эътиборига тушгандир.\nМазкур коллекция ёнида яна бир қатор ёш иқтидор эгалари яратган кўпгина чарм ва қоракўлдан тайёрланган маҳсулотлар ҳам бўлиб, улар “Ўзэкспомарказ” миллий кўргазмалар мажмуасида “Ўзчармсаноат” уюшмаси ташаббуси билан ўтказилаётган анъанавий “UzCharmExpo” чарм, пойабзал ва мўйна 11-халқаро кўргазма-ярмаркасида намойиш этилмоқда.\nБу йил мазкур анжуманда 20 ортиқ давлатдан 150 зиёд маҳаллий ва хорижий компания вакиллари иштирок этмоқда. Анжуман экспозициясидан 3500 ортиқ маҳсулот намуналари жой олган бўлиб, беш мингдан ортиқ меҳмонлар иштирок этмоқда.\nҚайд этиш керакки, бу йилги кўргазма-ярмарка аввалгиларидан фарқли равишда янги форматда ўтказилмоқда. Жумладан, чармсаноат ва енгил саноат соҳаларига йўналтирилган олий ўқув юртларида таҳсил олаётган ёшларни кашф этиш, уларнинг ғояларини қўллаб-қувватлаш, мақсадида кўргазма-ярмарка доирасида “Ёш дизайнерлар” танлови ташкил этилмоқда.\n– Биз 9 нафар ёш дизайнер тайёрлаган маҳсулотларни олиб келдик, –дейди Бухоро муҳандислик технология институти декани Сайфулло Мусаев.– Улар номинация эълон қилинган “Энг яхши эркаклар пойабзали дизайни”, “Энг яхши аёллар пойабзали дизайни”, “Энг яхши болалар ва ўсмирлар пойабзали дизайни” каби йўналишларни қамраб олган. Биласиз, Бухоронинг қоракўл терилари дунёда машҳур. Шу боис бу борадаги ютуқларни янада кенгайтириш учун бор кучимизни сафарбар этиб, пойабзал ишлаб чиқариш, терига ишлов бериш йўналишларида малакали кадрлар етиштиришга эътибор бермоқдамиз.\nКузатсангиз, ёшларимизда бир-биридан чиройли фикрлар ва ғоялар бор. Агарда уларни тўғри йўлга бошқариб, ишлаб чиқаришга татбиқ қилсак, фойдадан ҳоли бўлмайди. Мисол учун, Мирхон Орзиев қоракўл териларига одатдаги каби арпа уни билан эмас, балки сут зардоби билан ошлаш усулини синовдан ўтказди. Ва улардан хотин-қизлар учун жуда чиройли костюмлар тикди. Ёки Сабина Сулаймонова яратган ва келинларга мўлжалланган духоба ва терига нақш бериб тикилган янги пойабзаллар кўпчиликни кўзини қувонтирмоқда.\nБиласизлар, хотин-қизлар учун оёқ кийимлари ишлаб чиқариш жуда оғир соҳа бўлиб, ҳамма ҳам бунга қўл урмайди. Сабаби, хотин-қизлар диди ва қарашлари ўзгарувчан бўлгани боис, бу йўналишда мода жуда тез ўзгаради.Бир вақтлар қора ва оқ ранг кўпроқ кийилган бўлса, кейинги вақтда ёрқин рангларга талаб ошмоқда. Унинг моделлари ҳам тез-тез ўзгаради. Шунинг учун, дизайнерлар шу ранглардан фойдаланиб, бир қаранг-да эътиборни тортадиган чиройли пойабзаллар яратишмоқда.\nЭнг муҳими, ҳар бир талаба ўзи яратган моделни чизмасини чизишдан тортиб, нақш солиб, тикишга қадар ўзи бажарган.\nМазкур кўргазманинг мунтазам равишда ўтказилиши экспорт географиясини кенгайтириш, маҳаллий ишлаб чиқарувчиларнинг хорижий шериклар билан савдо-иқтисодий алоқаларни мустаҳкамлаш, минтақада чарм ва пойабзал маҳсулотлари бозорини шакллантириш ҳамда ривожлантиришга ҳисса қўшиши шубҳасиз. Шунингдек, ёш мутахассисларни кашф этиши билан ҳам аҳамиятлидир.


Давлат “Алп Жамол банк” мижозлари пулини ҳам олиб қўйгани маълум бўлди – mulkdor.com\nДавлат “Алп Жамол банк” мижозлари пулини ҳам олиб қўйгани маълум бўлди\nAugust 10 2017, 05:08 БизнесИқтисодиёт хабарлариКоррупция\n– Банк ёпилганидан сўнг “Алп Жамол банк”нинг барча кўчар ва кўчмас мулкларини, маблағларини ҳамда ҳисобларимиздаги бизнинг маблағларни ҳам қўшиб давлатга ўтказиб юборишган. Етти йилдан бери шу пулимизни қайтариб ололмаяпмиз. Президентга ҳам мурожаат қилдик, натижа бўлмади.- дейди тошкентлик тадбиркор.\n2010 йилда Ўзбекистон Марказий банки “Алп Жамол банк” мамлакат банк қонунчилигини бузди, дея унинг лицензиясини бекор қилган, банк раҳбари Муҳиддин Асомиддинов ўшанда Ўзбекистондан қочиб кетган эди.\nМарказий банк маълумотига кўра, фаолияти тугатилган пайтда “Алп Жамол банк”нинг активи 118 миллиард сўм ёки қарийб 67 миллион АҚШ долларига тенг бўлган, мижозлари сони эса 115 минг нафарни ташкил этган.\n– Уч мингта тадбиркор ёки фирманинг 22 миллиард сўмдан ошиқ пули шу банк ҳисобида қолиб кетди ва давлатга ўтказиб юборилди. Ҳозир биз ўнтача фирма шу пулларимизни қайтариб олишга ҳаракат қиляпмиз. Бошқалар ҳам ҳаракат қиляпти. Шахсан менинг фирмамнинг 80 миллион сўми қолиб кетди. Ўша пайтдаги расмий курс бўйича 70 минг доллардан ошиқ пул бу. Марказий банкка борсак, “маблағлар давлат ҳисобига ўтказилгани ҳақида суд қарор чиқарган, суд қарорини ўзгартирса қайтариб берамиз”, дейди. Хуллас, банк ёпилишидан тадбиркорлар анча зарар кўрди, хусусий тадбиркорларга зарба бўлди бу, – дейди исми сир қолишини истаган тошкентлик тадбиркор.\nТошкентнинг Олмазор тумани суди 2010 йилнинг июн ойида “Алп Жамол банк”нинг барча кўчар ва кўчмас мол-мулкини давлат фойдасига ўтказишҳақида ҳукм чиқарган.\nШу ҳукм асосида банк маблағлари Халқ банки ва Марказий банкка ўтказилган, Тошкентдаги “Версал” тўйхонаси ва “Саёҳат” меҳмонхонаси кимошди савдоси орқали сотилганди.\nЎша пайтда “Алп Жамол банк”ини тугатиш комиссиясининг аъзоси бўлган Ўзбекистон Вазирлар Маҳкамаси мулозими Озодлик билан суҳбатда етти йил аввал улар суд қарорини бажаришга мажбур қолганликларини айтди.\n– Суд қарорини бажаришга мажбур бўлганмиз. Биласиз, бизда қонун устиворлиги бор. Суд банкни ҳамма маблағлари давлат бюджетига ўтказиб юбориш ҳақида қарор чиқарди, ўшанда биз қарор ижросини бажариб, ҳамма маблағларни бюджетга ўтказиб юборганмиз, – деди комиссия аъзоси.\n“Алп Жамол банк” мижози банкдаги ўз ҳисобига пул қўйсаю банк ёпилса ва судни қарори билан банкдаги пули бошқа маблағлар қатори давлат бюджетига ўтказиб юборилса, буни қандай тушиниш мумкин?\nБу саволга “Алп Жамол банк”ни тугатиш комиссиясининг аъзоси шундай жавоб берди: – Биз ижрочимиз. Суд менга мана буни мана бу ерга ўтказ деб қарор берса, ўтказаман, ўтказмасам, мени жиноий жавобгарликка тортади. Шунинг учун бюджетга ўтказиб юборилди. Мижозларнинг пули эгасига қайтарилиши учун суд қарори ўзгариши керак, – деди комиссия аъзоси.\n– Суднинг қарори нотўғри бўлган. Чунки, банк қонунни бузган бўлса, биз бузмаганмиз, бизни ҳеч ким жиноят ишига тортмаган. Шунинг учун биз Тошкент шаҳар судига мурожаат қилдик. 2016 йил декабрида улар кўришди ва ҳукмни ўзгартиришсиз қолдирди. Биз ўйлаяпмизки, ўша пайтда “Алп Жамол”ни балансида ресторан ва меҳмонхоналар бўлган, у нарсалар ҳозир давлат ҳисобига ўтиб кетган. Суд қарори ўзгартирилса уларни ҳам қайтаришига тўғри келиб қолади-да, шунинг учун ўзгартиришмаяпти. Бизни қонуний пулларимиз ҳам мусодара бўлиб кетяпти, – дейди тошкентлик тадбиркор.\n– Мен бу иш билан яхши таниш эмасман. Лекин кўраётганимиз бу холатда мижозларнинг ҳуқуқлари бузиляпти. Мижозларнинг банк ҳисобидаги пули банкнинг мулки эмас, шунинг учун эгаларига қайтариб берилиши керак эди, – дейди тошкентлик юрист.\n2005 йилнинг 19 март куни Марказий банк қарори билан ўша пайтдаги йирик хусусий банклардан бири “Бизнес банк” ноқонуний банк амалиëтларини амалга оширганликда айбланиб¸ лицензиядан маҳрум қилинган эди.\nМингдан ошиқ ширкат ва 70 мингдан ошиқ фуқарога хизмат кўрсатиб келган“Бизнес банк”нинг 50 миллион доллардан ошиқ активлари давлат ҳисобига мусодара қилинган эди.\nМустақиллик йилларида Ўзбекистонда йўқ қилинган хусусий банкларрўйхатида “Рустам банк” ва “Парвина банк” лар ҳам бор.